Ministarstvo: Hrvatska vodi medijsku kampanju protiv Er Srbije | Nova Ekonomija\nMinistarstvo: Hrvatska vodi medijsku kampanju protiv Er Srbije\nMedijsku kampanju protiv Er Srbije shvatam kao provokaciju, rekao je pomoćnik ministra za vazdušni saobraćaj Ministarstva građevinarstva Zoran Ilić.\nOn je izneo ocenu povodom navoda da su Lufthanza i Kroacija erlajns pokrenule postupak protiv Er Srbije da je u pitanju medijska kampanja protiv Er Srbije.\nPrethodno je hrvatski ministar pomorstva, saobraćaja i infrastrukture u tehničkoj Vladi Siniša Hajdaš Dončić saopštio da su Lufthanza i Kroacija erlajns pokrenule postupak protiv Er Srbije zbog takozvanih transfernih letova, preneo je N1.\n"Sadašnje bacanje prašine u oči i medijska kampanja protiv Er Srbije ne mogu da shvatim drugačije nego kao provokaciju", istakao Ilić, pomoćnik ministra za vazdušni saobraćaj Ministarstva građevinarstva, saobraćaja i infrastrukture.\nIlić je u izjavi za N1, kazao da Er Srbija takve letove nudi mnogo povoljnije od drugih avio kompanija te da on u tome vidi inicijalnu kapislu za postupanja hrvatske avio kompanije.\nOn je istakao da kompaniji Kroacija Erlajnz ne smeta saobraćaj Er Srbije ka Dubrovniku, Splitu, Zagrebu u vreme turističke sezone, ali da tokom zime nastaju problemi.\nIlić je negirao da se Er Srbija nije odazivala na ročišta već da su do sada bila zakazana dva, od kojih je prvo odloženo na molbu srspke kompanije, dok je drugo odloženo na zahtev hrvatske strane.\nIlić je podvukao da će se Er Srbija odazvati na sledećem ročištu koje bude zakazano.\nZagrebački dnevnik "Jutarnji list" objavio je juče da bi Er Srbija mogla da izgubi pravo letenja u Hrvatsku ako nastavi s ignorisanjem prekršajnog postupka koji se protiv nje vodi u Ministarstvu saobraćaja Hrvatske.\nList, pozivajući se na nezvanične informacije, ističe da su predstavnici hrvatske vlade čelnicima Er Srbije poručili da neodazivanjem na zakazana ročišta jasno pokazuje nepoštovanje hrvatske države i da bi zato mogli izgubiti dozvolu.\nProtiv Er Srbije Agencija za civilno vazduhoplovstvo je u proleće prošle godine Ministarstvu saobraćaja podnela prekršajnu prijavu zbog kršenja bilateralnog sporazuma između Hrvatske i Srbije o vazdušnom prometu.\nSrbija navodno još nije ispunila odredbe Sporazuma o uspostavljanju evropskog zajedničkog vazdušnog prostora, koji je potpisala s EU kao pridružena zemlja. Prema tom sporazumu, kako piše "Jutarnji list", Er Srbija može da leti samo između Beograda i bilo kojeg grada u EU, ali srpska kompanija nudi takozvane transferne letove, na šta nema pravo, jer nudi svojim putnicima letove preko Beograda do drugih odredišta.\nEr Srbija je, u saopštenju odlučno negirala sve navode iznete u tekstu koji je objavljen u zagrebačkom "Jutarnjem listu" u kome se pominje srpska nacionalna avio-kompanija.


"Gde je Kosovo danas?"\nNa okruglom stolu o položaju Kosova ocenjeno je da su poslednji napadi na premijera Dačića usledili zbog napretka u dijalogu sa Prištinom.\nSkup "Gde je Kosovo danas?" održan je u Medija centru u Beogradu. Tweet\nU danu u kome je premijer Srbije Ivica Dačić imao novu rundu pregovora sa kosovskim premijerom Tačijem u Briselu, u Beogradu na okruglom stolu o položaju Kosova je ocenjeno da su poslednji napadi na predsednika Vlade usledili upravo zbog napretka u dijalogu sa Prištinom.\nUz ocenu da je Kosovo nezavisno i da je to nešto sa čime će se Srbija pre ili kasnije suočiti, predsednica Helsinškog odbora za ljudska prava u Srbiji Sonja Biserko izjavila je danas da nije iznenađenje što su nedavni događaji vezani za aferu Šarić usmereni na diskreditaciju premijera Ivice Dačića.\nNa okruglom stolu o položaju Kosova, Biserko je istakla da su pregovori Beograda i Prištine ušli u fazu kada se mogu očekivati rezultati, što je, po njenim rečima uspeh – imajući u vidu otpor koji vlada u uticajnim krugovima u srbijanskoj eliti, u samoj vladajućoj koaliciji i pogotovo u Srpskoj pravoslavnoj crkvi:\n“Dnevna razmena kompromitujućih materijala je deo opšteg raspada institucija i društva, ali u tom čitavom galimatijasu jasno je da je jedan od ciljeva osporavanje dijaloga sa Prištinom. Medijska kampanja se intenzivira jer upravo ovih dana – uključujući i današnji, počinje odlučujući razgovor o, iz beogradske perspektive najosetljivijoj i najbolnijoj temi – ukidanju paralelnih institucija na severu Kosova.”\nKako smatra poslanik LDP-a Zoran Ostojić de facto priznanje Kosova će se verovatno dogoditi u budućnosti, dok se de iure priznanje već se desilo sastankom dva predsednika i razgovorom dva premijera. Ostojić je rekao i da ovo što se sada dešava sa pregovorima nije nova politika Srbije, nego ispunjavanje forme prema Briselu da bi se opstalo na vlasti:\n“Suštinski ono što treba da promeni odnos izmedju Albanaca i Srba, kako na Kosovu, tako i između Srbije i Kosova ili Beograda i Prištine, ono što treba da nas suoči sa nečim što se zove prošlost – toga nema. I to je suštinska politička zamerka koju mi stavljamo onima koji vode dijalog.”\nPotpredsednik Skupštine Kosova Petar Miletić je odao priznanje premijerima Dačiću i Tačiju na hrabrosti da počnu dijalog i ocenio da obojica zbog toga trpe velike napade u Beogradu i Prištini:\n“Od normalizacije odnosa Beograda i Prištine najviše koristi imaće upravo kosovski Srbi, jer se najveći broj tema koje se obrađuju u Briselu na svim nivoima tiče upravo nas.”\nA uoči posete Nemačkoj, potpredsednik srpske Vlade Aleksandar Vučić je izjavio da će njegova poruka Berlinu biti da su Vlada, Srbija i njeni građani zaslužili datum početka pregovora sa EU. To bi bilo od izuzetnog značaja za Srbiju, dodatno bi je otvorilo na evropskom putu, kao i za investicije, ocenio je Vučić i dodao da bi izostanak datuma bio veliko razočaranje za Srbiju i njene građane.\nod: Dragiša Petrović\nČuvaj se Danajaca i kada poklone nose!


12.10.2020 u 16:09\nBrnabić:Srbija će nastaviti strateško partnerstvo sa Kinom\nPredsednica Vlade Ana Brnabić danas je, u razgovoru sa članom Politbiroa Centralnog komiteta Komunističke partije Kine Jangom Điečijem, poručila da će Srbija nastaviti da razvija čvrsto utemeljeno sveobuhvatno strateško partnerstvo sa tom zemljom i nada se proširenju saradnje na projektima infrastrukture, privrede i tehnoloških inovacija, koji su od izuzetnog značaja za obe države. Premijerka je uverena da će i nova vlada, za čiji je sastav dobila mandat, nastaviti da radi na daljem unapređenju ukupnih odnosa sa Kinom, kao jednom od glavnih spoljnopolitičkih prioriteta jer, kako je podvukla, svevremensko čelično prijateljstvo nije samo značajno na političkom planu, već govori o visokom stepenu međusobnog razumevanja koje će doprineti ekonomskom razvoju zemlje i poboljšanju kvaliteta\n27.09.2020 u 10:11\nPremijerka Srbije Ana Brnabić izjavila je danas da će naredna sedmica biti ključna za formiranje nove Vlade Srbije i dodala da veruje da će ona biti formirana sredinom oktobra. „Verujem da će naredna nedelja biti ključna za formiranje nove vlade, predsednik je tu u zemlji, nema potrebe za razgovorima u inostranstvu”, rekla je Brnabić i podsetila da je predsednik bio u Vašingtonu, Istanbulu, trebalo je da ide i u Brisel... Naredne nedelje će razgovarati sa potencijalnim partnerima, sa svim parlamentarnim strankama koje su prešle cenzus, rekla je Brnabić za TV Pink i dodala da veruje da će nakon toga sredinom oktobra biti formirana vlada, prenosi Tanjug.\n23.09.2020 u 08:53\nNova era političkih i ekonomskih odnosa sa Amerikom\nPremijerka Ana Brnabić je izjavila da je otvorena nova ere u ekonomskim i političkim odnosima Srbije i Amerike i da, gledajući u istoriju, ne može da se seti ovako bliskih odnosa. „Ne znam da su bili ovakvi odnosa, ako ne idemo do predsednika Vudroa Vislona”, rekla je Brnabić za Radio televiziju Srbije, navodeći da je juče stigla „najjača delegacija koju je Amerika poslala u Srbiju”. Na pitanje da li se govorilo i o političkim temama iz Vašingtonskog dogovora, ona je navela da je bilo uglavnom reči o ekonomskim tačkama, dodajući da bolji ekonomski život građana može da omogući da se razgovara i o drugim pitanjima. „Sada je na nama da pokažemo koliko smo spremni da imao brzo projekte i naša preduzeća odgovarajuće ideje”, rekla je Brnabić, govorećio o saradnji sa Američkom\n04.09.2020 u 21:41\nBrnabićeva: Trampov potpis na sporazum garant da će Priština ispuniti obaveze\nPremijerka Srbije Ana Brnabić izjavila je da veruje da je potpis američkog predsednika Donalda Trampa, na danas postignutom sporazum u Vašingtonu, „dovoljan garant da će ga Priština implementirati”. „Verujem da će Amerika reagovati nedvosmisleno ako ga se Priština ne bude pridržavala”, rekla je Brnabićeva za Radio televiziju Srbije (RTS), navodeći da je sporazum dobar za obe strane, odnosno i za Beograd i za Prištinu.\n03.09.2020 u 16:19\nBrnabić: Podrška Vučiću u veoma kompleksnim razgovorima\nPremijerka Ana Brnabić izjavila je da je Vlada Srbije danas usvojenom Deklaracijom pružila najsnažniju podršku predsedniku Aleksandru Vučiću u, kako ističe, veoma teškim i kompleksnim razgovorima koje u Vašingtonu vodi u najboljem interesu građana Srbije. „Od presudnog značaja u ovom trenutku je da budemo jedinstveni, jer samo jedinstveni možemo da budemo uspešni u borbi za naše interese”, rekla je Brnabić i dodala da je izuzetno važno da u tim razgovorima dođe do napretka u normalizaciji ekonomskih odnosa sa Prištinom. Ističe da će bolji ekonomski odnosi direktno uticati i na kvalitet života svih građana. Brnabić je navela da političko iskustvo i podrška naroda koju predsednik Vučić ima jasno pokazuju da je on osoba koja je u stanju da štiti i da se bori za interes Srbije na\n01.09.2020 u 22:40\nBrnabićeva: Srbija se nije mešala u unutrašnja pitanja Crne Gore\nSrbija se ni na koji način ne meša u unutrašnja pitanja Crne Gore i ni na koji način nije uticala na izborni proces u Crnoj Gori, poručila je predsednica vlade Ana Brnabić u odgovor na ocene koje je izneo predsednik Crne Gore Milo Đukanović, za koje Brnabićeva kaže da su političke fraze o navodnoj ugroženosti Crne Gore, kojom se Đukanović izgovara, umesto da se fokusira na stvarne potrebe i probleme svojih građana. „Kao predsednica Vlade Republike Srbije osećam obavezu da reagujem na stavove koje je o Srbiji i predsedniku Aleksandru Vučiću izneo predsednik Crne Gore i DPS-a, jer je u pitanju pokušaj političke obmane koju Đukanović koristi kako bi objasnio uzroke izbornog rezultata njegove stranke”, ističe Brnabićeva u saopštenju. Ona ukazuje da je predsednik Srbije Aleksandar Vučić\n01.09.2020 u 08:48\nBrnabić: Nećemo tolerisati kršenje epidemioloških mera\nPremijerka Srbije Ana Brnabić izjavila je danas da u naredne dve nedelje, od početka nove školske godine, neće biti tolerisano kršenje epidemioloških mera. „U naredne dve nedelje nećemo tolerisati nikakvo kršenje mera, jer je važno da bude što bezbednija situacija za đake i roditelje... Ne smemo da dozvolimo da nam pojedinačna iskakanja na proslavama, žurkama, koncertima poremete situaciju jer brojevi rastu u svetu, rastu dramatično i u Evropi”, rekla je Brnabić za RTS. Ona je navela da je za vladu i Krizni štab u ovom trenutku, kada su đaci krenuli u školu, najvažnije da se proprati situacija u vezi sa mogućim širenjem korona virusa, ističući da je razrađen svaki scenario do detalja. Kako je navela, institut Batut je oformio tim koji će pratiti samo škole i izveštavaće Krizni\n27.08.2020 u 13:18\nBrnabić: Ko će boraviti u kući Jovanke Broz odlučiće nova vlada\nDa li će kuća Jovanke Broz nakon renoviranja i sređivanja biti kuća novog premijera, o tome treba da odluči nova vlada, izjavila je danas premijerka Ana Brnabić, uz opasku da je ona odlazeći premijer i da o tome ne odlučuje. Brnabić je odgovarajući na pitanja novinara na Fakultetu likovnih umetnosti navela da ta kuća nije vlasništvo Jovanke Broz već države Srbije i dodala da time što se ta kuća sređuje država pokazuje ozbiljnost, prenosi Tanjug. „U ozbiljnoj državi kakva ja mislim da jesmo od 2014. čuva se, ne pušta se da propadne. To je jedna od niza kuća u koje smo uložili novac da ne bi propadale, da ne bi bile ruglo. Dobra vest je što renoviramo državnu imovinu i što ne dopuštamo da bude ruglo”, navela je Brnabić. Na pitanje da li će ona biti novi mandatar, Brnabić je\n25.08.2020 u 17:27\nBrnabić: Za sedam godina prihod „Krušika” 10 puta veći\nVALjEVO - Ukoliko se pogleda broj zaposlenih i profit fabrike namenske industrije „Krušik” u Valjevu može se reći da je za sedam godina napravljena još jedna fabrika, izjavila je danas premijerka Srbije Ana Brnabić komentarišući aferu vezanu za tu fabriku. Brnabić je novinarima u Valjevu kazala da optužbe na račun Krušika upućuje deo opozicije, koji je nekada vodio zemlju i bio zadužen i za tu firmu, koja je tada, u njihovo vreme, zapošljavala 1.500 ljudi i imala profit oko dve milijarde dinara. „Od tih 1.500 ljudi više je radilo u administraciji, nego u proizvodnji. Na sve što oni danas pričaju o Krušiku, da se izvlače pare, da se finansira ko zna šta, da postoje afere koje uništavaju Krušik, mogu samo da kažem da to uništavanje ima takve rezultate da danas sedam godina kasnije\n01.08.2021 u 16:20\nNa Azurnu obalu idu zbog hrane a ne lepote\nNemačka ukida besplatno testiranje na koronavirus


Evo koliko od sutra u Srpskoj možete kupiti brašna, soli, ulja, šećera... | Moja Hercegovina\nZlatan Klokić privremeno mijenja Lejlu Rešić\nTužilaštvo formiralo predmet “Đaković”\nPočetna / Evo koliko od sutra u Srpskoj možete kupiti brašna, soli, ulja, šećera…\nEvo koliko od sutra u Srpskoj možete kupiti brašna, soli, ulja, šećera…\n22. Marta 2020. 19:20\nRepublički štab za vanredne situacije donio je danas, na 6. sjednici, u Banjaluci Zaključak o ograničenju kupovine pojedinih proizvoda.\n1. Ograničava se prodaja proizvoda u svim prodajnim objektima u kojima se obavlja trgovina na malo na način da jedno fizičko lice ne može kupiti:\n1) brašno – do 25 kg,\n2) kuhinjska so – do 2 kg,\n3) ulje – do 3 litra,\n4) šećer – do 3 kg,\n5) sredstva za održavanje lične higijene – do 3 kg (litra),\n6) sredstva za održavanje higijene predmeta i prostora – do 10 kg (litra).\n2. Za realizaciju ovog zaključka zadužuje se Ministarstvo trgovine i turizma Republike Srpske.\n3. Ovaj zaključak stupa na snagu danom donošenja i primjenjuje se do 30.03.2020. godine.\nRepublički štab za vanredne situacije donio je Zaključak o obaveznom sprovođenju mjera\nza reagovanje na pojavu bolesti izazvane novim virusom korona („COVID-19“) u Republici Srpskoj u vezi sa radom zdravstvenih ustanova – apoteka.\nU cilju sprovođenja vanrednih mjera za reagovanje na pojavu bolesti izazvane novim virusom korona („COVID-19“) u Republici Srpskoj ograničava se rad zdravstvenim ustanovama – apotekama (u daljem tekstu: Apoteka), osim apoteka koje organizuju dežurstvo ili pripravnost, u trajanju od:\na) radnim danom od 8 do 18 časova,\nb) vikendom od 8 do 13 časova.\n2. Jedinica lokalne samouprave dužna je da, u vrijeme kada apoteke ne rade, obezbijedi kontinuirano snabdijevanje lijekovima i medicinskim sredstvima, u skladu sa potrebama jedinice lokalne samouprave, putem dežurstva ili pripravnosti u najmanje jednoj apoteci, u skladu sa propisima koji uređuju apotekarsku djelatnost.\nRepublički štab za vanredne situacije donio je Zaključak o obustavi javnog prevoza u drumskom saobraćaju.\n1. Obustavlja se javni prevoza lica u drumskom saobraćaju na republičkim autobuskim linijama preko 50 kilometara u vrijeme trajanja vanredne situacije.\n2. Za realizaciju ovog zaključka zadužuje se Ministarstvo saobraćaja i veza Republike Srpske.\nRepublički štab za vanredne situacije donio je Zaključak o preduzimanju mjera protiv lica koja ne poštuju mjere kućne izolacije.\n1. Republički štab za vanredne situacije, donosi zaključak na osnovu kojeg će se, u cilju zaštite javnog zdravlja, javno objavljivati lično ime i prezime, kao i mjesto boravka/prebivališta lica, za koje se utvrdi da ne postupa u skladu sa izrečenim mjerama kućne izolacije, odnosno karantina.\n2. Jedinice lokalne samoprave shodno ovom zaključku dužne su da u roku od 24 časa obezbjede adekvatan prostor za smještaj lica za koje je utvrđeno da je postupilo suprotno mjerama kućne izolacije, odnosno karantina.\n3. Za realizaciju ovog zaključka zadužuju se Republička uprava za inspekcijske poslove.\n4. Ovaj zaključak stupa na snagu danom svog donošenja i primjenjuje se do 30.03.2020. godine.\nRepublički štab za vanredne situacije donio je Zaključak o potrebi obezbjeđenja slobodnih smještanih kapaciteta u kasarnama.\n1. Republički štab za vanredne situacije predlaže Oružanim snagama Bosne i Hercegovine da obezbjede slobodne smještajne kapacitete u kasarnama u Republici Srpskoj za smještaj potencijalno oboljelih od novog virusa korona.\nRepublički štab za vanredne situacije donio je Zaključak za stavljanje na raspolaganje skladišnih kapaciteta.\n1. Naređuje se JP „Robne rezerve Republike Srpske“ a.d. – u stečaju da Republičkom štabu za vanredne situacije stavi na raspolaganje skladišne kapacitete na lokaciji Poslovni centar Vrbanja, Grad Banjaluka, ukupne površine oko 1000 m2.\n2. Navedeni skladišni kapaciteti će se koristiti za vrijeme trajanja vanredne situacije u slučaju da se za istima ukaže odgovarajuća potreba.\n3. Za realizaciju ovog zaključka zadužuje se Ministarstvo trgovine i turizma Republike Srpske.\n4. Zaključak stupa na snagu danom donošenja.\nRepublički štab za vanredne situacije donio je Zaključak o zabrani ulaska stranih državljana u BiH.\n1. Republički štab za vanredne situacije predlaže Savjetu ministara BiH da donese potrebne akte u cilju zabrane ulaska stranih državljana u Bosnu i Hercegovinu za vrijeme trajanja vanredne situacije.\nRepublički štab za vanredne situacije donio je Zaključak o dopuni Tima za praćenje provođenje mjera.\n1. U Tim za praćenje provođenja mjera Republičkog štaba za vanredne situacije imenuje se:\n1) Saša Gašić, član\nOznakekupovina ograničenje robne rezerve RS životne namirnice\nLejla Rešić smijenjena sa funkcije ministra


Lazarević dva dana štrajkovao glađu zbog operacije\nPenzionisani general Vojske Jugoslavije Vladimir Lazarević rekao je danas pred Tribunalom u Hagu da je dva dana štrajkovao glađu protestujući zbog, kako tvrdi, neprimerene zdravstvene nege u sudskom pritvoru u Ševeningenu.\nOn je izjavio da je od 12. do 14. maja "odbijao hranu i lekove" pošto je bio obavešten da je operaciju tromboze na njegovoj desnoj nozi moguće zakazati u roku od "četiri do šest meseci", dok on tu operaciju smatra izuzetno hitnom.\nŠtrajk je, kako je kazao, obustavio 14. maja, pošto su ga upravnik pritvora i tamošnji glavni lekar uverili da će učiniti sve da operacija bude zakazana što pre i da mu bude pružena primerena zdravstvena nega.\nGeneral Lazarević je danas tvrdio i da su mu u pritvoru "povređena osnovna prava na lečenje", precizirajući da je "za osam meseci prošle godine imao pet operacija... tumora, krvnih sudova, unutrašnjih organa".\nTribunal je danas objavio odluku kojom je Apelaciono veće odbilo Lazarevićev zahtev da bude pušten na privremenu slobodu radi operacije u Nišu.\nU odluci se navodi da Lazarević nije pokazao zašto je neophodno da bude operisan u Srbiji, budući da se takve operacije rade i u Holandiji.\nTribunal je generala Lazarevića februara 2009. godine osudio na 15 godina zatvora zbog pomaganja zločina nad Albancima na Kosovu 1999. godine, kada je on bio komandant Prištinskog korpusa VJ.\nLazarević je uložio žalbu na tu presudu.


Fauči: Pobedićemo Kovid-19 uz pomoć nauke i vakcine\nTanjug 19. decembra 2020. 11:44\nVAŠINGTON – Vodeći američki epidemiolog Entoni Fauči izjavio je da će zahvaljujući nauci i vakcini, pandemija korona virusa biti zaustavljena.\n„Proteklih nekoliko dana nauka nam je dala vakcinu, koja cke kada je distribuiramo ljudima širom zemlje, a nadamo se i celom svetu, slomiti ovu epidemiju koja nas je zaista terorisala poslednjih 11 meseci, ne samo ovde u Sjedinjenim Državama, već u celom svetu“, izjavio je Fauči, prenosi CNN.\nTokom virtuelne konferencije, koju je u petak organizovao Univerzitet Đuk u američkoj saveznoj državi Severnoj Karolini, Fauči je rekao da su nam bioomedicinska istraživanja i nauka dale nešto što bi pre samo jednu deceniju izgledalo nezamislivo, u situaciji kada imamo novi virus koji nikada pre nismo imali, i najveću pandemiju u poslednjih 100 godina.\nOn je naglasio i da je ekonomija u celom svetu uzdrmana i da ljudi trpe zbog toga, ne samo zbog same bolesti , već i zbog svih sekundarnih posledica globalne pandemije poput ove.\nRanije je javljeno da je američka Uprava za hranu i lekove izdala dozvolu za hitnu upotrebu za drugu vakcinu, koju je razvila kompanija „Moderna”, nakon odobrenja koje je ranije u SAD dobila vakcina kompanija „Fajzer” i „Biontek”.


Godfri: Razočaran sam odlukom opozicije da bojkotuje izbore\nIzvor: VOA, 25.Jan.2020, 14:28\nU najboljem američkom interesu je da pomognemo Srbiji da ostvari punopravno članstvo u Evropskoj uniji (EU), što je najbolji način i da se osigura stabilnost na Zapadnom Balkanu, izjavio je FoNetu ambasador SAD u Beogradu Entoni Godfri, ali je poručio da je razočaran odlukom dela opozicije da bojkotuje predstojeće izbore. On je objasnio da ga je predsednik Donald Tramp poslao u Srbiju da poboljša odnose dve zemlje i uradi ono što može na većoj stabilnosti u regionu, ističući da je srećan što je ovde i počastvovan što je nominovan. Želimo da Srbija bude prosperitetna, stabilna zemlja, u kojoj ljudi imaju pravo da se iskažu, govore slobodno, započinju poslove i rade zajedno, naglasio je Godfri. Upitan o tome kakvu su mu utisci o Srbiji, vlastima, opoziciji i slobodi medija, jer je ovde dovoljno dugo da je sve to i lično mogao da vidi, on je odgovorio da je počeo da formira utiske. Priznaje, međutim, da je "još u fazi učenja i da ima dosta stvari koje bi trebalo da nauči". "Ali, moje kolege su me upozorile da postoje značajni izazovi, posebno u prostoru medija. Važno je da u periodu pred naredne izbore svi ljudi budu u mogućnosti da čuju sva mišljenja", poručio je Godfri. Njemu se čini da bi pred naredne izbore trebalo unaprediti slobodan pristup medijima, zbog čega, zajedno sa EU i OEBS, radi sa Vladom Srbije da obrati više pažnje na to. Godfri ne misli da je medijsko okruženje zadovoljavajuće da bi svi u predizbornom periodu razumeli šta se događa u zemlji. O Kosovu i Crnoj Gori Na pitanje o dijalogu Beograda i Prištine, on je rekao da se nada da će uskoro biti nastavljen. "Po mom mišljenju, šteta je izgubiti sve ovo vreme. Nadamo se da će se brže napredovati", rekao je Godfri. Kako je podsetio, "predsednik Tramp je jasno naglasio da želi da ovo bude prioritet za SAD i zbog toga je imenovao ambasadora Ričarda Grenela za svog specijalnog izaslanika, a takođe imamo specijalnog izaslanika za ostatak Balkana Metju Palmera". "Mnogo je političke energije koju SAD ulažu po ovom pitanju. Želimo da vidimo da ljudi u regionu razumeju i vide da kroz njihov ekonomski interes ovaj problem može biti rešen", izjavio je Godfri. Upitan o događajima u Crnoj Gori, on je odgovario da je Crna Gora druga zemlja, siguran da bi njegove kolege u Podgorici bile u mogućnosti da odgovore na pitanje o tamošnjoj situaciji. "Mogu vam reći da se divim pristupu koji predsednik Vučić i premijerka Brnabić preduzimaju. Oni poštuju odnose Srbije i Crne Gore, prepoznaju da je ovo napeto vreme i da su odnosi mnogo važniji, nego nekoliko političkih pitanja", istakao je Godfri. Kako je objasnio, "način na koji mi vidimo ovaj novi zakon je da niko nema nameru da utiče na pravo ljudi da veruju onako kako žele da veruju i da niko ne želi da oduzima ničiju imovinu od bilo koga". "Hajde da budemo obazrivi, da imamo svoje mišljenje, a ne da drugi ljudi formiraju mišljenje za nas. Ovo je važan odnos i mislim da će nastaviti da se razvija", rekao je Godfri. O bojkotu izbora i slobodi medija Na konstataciju da je u ovom trenutku izvesno da će skoro sva opozicija u Srbiji bojkotovati izbore, on je uzvratio da je razočaran takvom odlukom. "Naša pozicija nije promenjena, tu smo jasni. Razočarani smo odlukom opozicionih partija da bojkotuju izbore. Mislimo da je važno da ljudi u Srbiji budu u mogućnosti da samostalno donose odluke", naglasio je Godfri. Kako je predočio, oduzeti ljudima pravo da "samostalno donose odluke ne doprinosi demokratskom razvoju Srbije". Godrfi "priznaje i misli da se svi slažemo da su neke odluke koje je opozicija donela prisutne i značajne". Ponavlja, pri tome, da je najviše zabrinut oko slobode medija i slobodnog pristupa medijima. "Studije koje smo videli, sugerišu da vlast ima značajnu prednost u tome da njeno mišljenje bude vidljivo. Ali se nadamo i radimo na tome da pokušamo da poboljšamo situaciju u toj oblasti", dodao je Godfri. Povodom posete jugu Srbije, on je istakao da je zainteresovan za to kako će se to područje razvijati i kako će Srbija nastaviti dalje prema članstvu u EU.\nSEEbiz.eu: Godfrey: Razočaran sam odlukom opozicije da bojkotuje izbore\nIzvor: Danas, 25.Jan.2020\nU najboljem američkom interesu je da pomognemo Srbiji da ostvari punopravno članstvo u Evropskoj uniji (EU), što je najbolji način i da se osigura stabilnost na Zapadnom Balkanu, izjavio je FoNetu ambasador SAD u Beogradu Entoni Godfri, ali je poručio da je razočaran odlukom dela opozicije da bojkotuje...\nAmerički ambasador u Srbiji Entoni Godfri kaže da je u najboljem interesu Amerike da pomogne Srbiji da ostvari punopravno članstvo u Evropskoj uniji, što je najbolji način i da se osigura stabilnost na Zapadnom Balkanu. U intervjuu za agenciju Fonet, izjavio je i da je razočaran odlukom...


Potpisujem :: Proširiti krug zaštićenih lica od nasilja u porodici i uvesti nove oblike krivičnog djela silovanje\nCrna Gora je ratifikacijom Konvencije Savjeta Evrope o sprječavanju i suzbijanju nasilja nad ženama i nasilja u porodici preuzela obavezu da u okviru nasilja u porodici sankcioniše i nasilje prema onim licima koja nisu vanbračni supružnici i ne žive u zajedničkom domaćinstvu. Stoga, Sigurna ženska kuća uputila je poslanicama inicijativu za izmjenu definicije porodice u pomenutim zakonima i njihovo usaglašavanje sa Konvencijom. Neophodno je dopuniti Krivični zakonik i Zakon o zaštiti od nasilja u porodici i obezbijediti da zakoni štite sve žene žrtve nasilja u porodici. Proširivanje kruga zaštićenih lica na osobe koje su u emotivnim vezama preporuka je i Ujedinjenih nacija.\nTakodje, poslanicama je upućen predlog amandmana za izmjene Krivičnog zakonika, propisivanjem novog oblika krivičnog djela silovanje bez pristanka u odsustvu prijetnje i prinude, kao i silovanje prema članu porodice, uključujući silovanje u braku kao kvalifikovani oblik krivičnog djela silovanje, a sve u skladu sa Konvencijom.\nPredlozi za izmjene i dopune Krivičnog zakonika i Zakona o zaštiti od nasilja u porodici su dostupni u prilogu.


Sveobuhvatna reforma propisa u fazi zastoja\nSveobuhvatna reforma propisa u fazi je potpunog zastoja nakon usvajanja prvog seta preporuka za ukidanje zastarelih propisa i izmenu propisa koji otežavaju poslovanje privrede Srbije, izjavila je juče rukovodilac Jedinice SRP-a Andreja Marušić.\nDo sada je Vlada Srbije usvojila dve trećine, odnosno 212 preporuka za ukidanje ili izmenu tih propisa, što omogućava godišnju uštedu od 64,3 miliona evra, a to je jedna trećina uštede planirane reformom, rekla je ona u Privrednoj komori Srbije. Marušićeva je dodala da se trenutno usaglašava 122 preporuka kojima bi se godišnje uštedelo 121,6 miliona evra.\nPredstavljajući rezultate SRP-a, Marušićeva je kazala da je ostalo ukidanje ili izmena propisa sa efektom najveće uštede, ali je dodala da trenutno postoji protivljenje pojedinih ministarstava i regulacionih tela.\nZbog toga će, kako je istakla, Jedinica SRP-a morati da zatraži sastanak sa premijerom Cvetkovićem kako bi Vlada bila obaveštena koje usvojene preporuke se neuspešno sprovode, ali i kako bi odlučila koje preporuke će usvojiti a koje ne.


DIPLOMIRANI EKONOMISTA: Andrea odbranila diplomski rad sa ocenom 10 – Andrea Lekić\nDIPLOMIRANI EKONOMISTA: Andrea odbranila diplomski rad sa ocenom 10\nPorodica Lekić danas je posebno ponosna. Andrea je odbranom diplomskog rada na Fakultetu za turistički i hotelijerski menadžment zvanično stekla zvanje diplomiranog ekonomiste. Kao đak generacije Osnovne škole “Filip Filipović”, Andrea je produžila u gimnaziju, a zatim i postala student Univerziteta Singidunum.\nUpisala je smer hotelijerski menadžment koji je odmah privukao, ali i zadržao njenu pažnju i energiju. Iako je fakultet upisala u godini kada je napustila Srbiju i otišla da igra rukomet u ljubljanskom Krimu, Andrea nije previše zapostavljala studije. Obaveze nije uvek uspevala da uskladi, ali je zahvaljujući razumevanju klubova i profesora u pogledu termina, stizala da u indeks niže položene ispite.\nDanašnjom odbranom diplomskog rada sa ocenom 10 kod profesora Slobodana Čerovića, Andrea je uspešno zaokružila period studiranja na Fakultetu za turistički i hotelijerski menadžment i stekla diplomu sa zvanjem diplomiranog ekonomiste.


Treća sreća – What Clinic nagrada opet u rukama naše ordinacije! - Dr Popovic\nMay 14, 2018 by admin\tin Vesti\nTreći put za redom, naša ordinacija je dobila priznanje od globalnog pretraživača koji je namenjen medicinskim uslugama WhatClinic.com za izuzetne usluge pacijentima!\nWhatClinic.com je analizom podataka iz prethodnih 12 meseci, uključujući ocene pacijenata, njihove komentare frekventnost kontaktiranja ordinacije došao do finalnih rezultata.\nDr Popović je jedna od malobrojnih klinika sa WhatClinic pretraživača koja je ispunila sve kriterijume za ovo priznanje, a uzimajući u obzir da je čak 15 miliona ljudi posetilo WhatClinic.com u toku 2017. zaista smo ponosni.\nDr Nemanja Popović povodom ove nagrade kaže ’’Veoma smo zadovoljni što i treću godinu za redom dobijamo priznanje koje nas stavlja među najbolje na WhatClinic.com. Kriterijumi su visoki i sve se uzima u obzir – od konstantno visoke ocene za uslugu, do posvećenosti koju ordinacija pokazuje u komunikaciji sa pacijentima i naravno njihovih komentara. Mi kao praksa oduvek izuzetno vodimo računa o odnosu sa pacijentima, bilo da su domaći ili iz inostranstva, tako da nam ovo priznanje mnogo znači.’’\nIzvršni direktor WhatClinic.com David Roe rekao: ’’ Ovo je deveta godina da dodeljujemo ovu nagradu. Od ove godine u proces evaluacije uključujemo i mnogobrojne ocene poziva pacijenata klinikama, njihovu ljubaznost, uslužnost i uslugu preko telefona, kao i preko e-maila, online i naravno uživo.\nOcene su korisne kako za klinike tako i za pacijente – tako što prvi mogu da se uporede sa drugima, vide svoje slabe tačke i porade na njima a drugi mogu da procene koja klinika je najbolja za njih na osnovu tuđih iskustava i komentara. Verujemo da otkrivajući što više informacija našim korisnicima, mi zapravo poboljšavamo privatno zdravstvo i usluge za sve. Ovim nagradama mi odajemo počast klinikama koje su posvećene najvišim standardima brige o pacijentu i koje stavljaju pacijenta u srž svega što rade.’’\nHumanitarna akcija u domu za stare Voždovac


SEDP - Business Incubator :: Više od 100 B2B susreta startapa i predstavnika velikih kompanija na Startup business forumu\nTridesetakstartapa, BITF članica, predstavilo je danas svoje poslovneideje predstavnicima 11 velikih kompanija koje posluju u Srbiji. Održano jeviše od 100 B2B susreta, u okviru kojih su startapi u trajanju od 5-10 minutapredstavili svoj proizvod ili uslugu velikim kompanijama. Razmatrane sumogućnosti za uspostavljanje saradnje, unapređenja poslovanja, a najavljeni sui konkretni dogovori.\nSusretiinovativnih startapa sa predstavnicima velikih kompanija na tržištuorganizovani su u okviru Startup business forum 18-The future is coming,održanog danas u Naučno-tehnološkom parku Beograd.Na skupu u organizacijiPrivredne komore Srbije, NTP Beograd, Poslovno-tehnološkog inkubatora, Privrednog foruma mladih i Ministarstvaomladine i sporta učestvovali su predstvanici vodećih domaćih i stranihkompanija: Robert Boš, Telekom Srbija, Aerodrom Nikola Tesla, MK grupa, PWC,Pošta Srbije, Telenor, Nektar grupa, EPS, NIS i Delta Holding.\nForum je bioodlična prilika da startapi upoznaju kompanije sa novim proizvodima itehnologijama koje razvijaju, iskoriste nove poslovne mogućnosti i sagledajusvoju poziciju u odnosu na tržište i konkurenciju. Istovremeno, velikekompanije dobile su mogućnosti da u direktnoj interakciji satehnološko-inovativnim startapima, nađu partnere i podršku za unapređenje iinoviranje poslovnih procesa.


Borel odgovorio Dodiku: Radnje koje je preduzela RS dovode u opasnost suverenitet BiH\nBeta 14. marta 2022. 21:25\nVisoki predstavnik EU za spoljnu politiku i bezbednost Žozep Borelj odgovorio je na pismo srpskog člana Predsedništva BiH Milorada Dodika, ističući da glavni cilj EU ostaje „nepovratan napredak“ BiH ka članstvu u Uniji i tražii potpun povratak predstavnika Republike Srpske u zajedničke institucije BiH.\n„Nažalost, radnje koje je nedavno preduzeo entitet Republika Srpska suprotne su Ustavu BiH i dovode u opasnost BiH kao jedinstvenu i suverenu državu sa budućnošću unutar EU“, piše u Boreljovom odgovoru.\nSarajevski Avaz je objavio faksimil pisma visokog predstavnika za spoljnu politiku i bezbednost, u kome se navodi da Borelj zahvaljuje Dodiku na pismu od 18. februara, koje je usledilo posle njihovog telefonskog razgovora od 10. februara i koje „potvrdjuje čvrstu opredeljenost BiH njenoj EU perspektivi“.\nU Boreljovom odgovoru se ocenjuje da Republika Srpska „vraća unazad 26 godina reformi, posebno nedavnim usvajanjem zakona kojim se uspostavljaju paralelne (entitetske) institucije na poljima pravosudja i lekova“.\nBorelj je istakao da Ustav BiH ne predvidja utvrdjivanje postupka vraćanja prenetih nadležnosti na entitete, kao i da takav postupak ni u kom slučaju ne bi mogao isključiti učešće državnih institucija.\n„Jednostrani koraci za poništavanje ishoda sporazuma o transferu su nezakoniti i osporavaju ustavni poredak BiH“, napisao je on u svom odgovoru.\nDeo pisma se odnosi na osnivanje Agencije za lekove i medicinska sredstva RS, uz ocenu da bi to ugrozilo jedinstven ekonomski prostor, stvorilo pravnu nesigurnost i imalo neizbežan negativan uticaj na pacijente i privredu.\nKada je reč o pravosudju, u pismu se navodi da bi povlačenje predstavnika RS iz Visokog sudskog i tužilačkog saveta BiH (VSTS) bilo nespojivo sa integracijom BiH u EU, kao i da bi sudovi i tužilaštva u Republici Srpskoj izgubili pristup informatičkoj infrastrukturi, uključujući i zajednički elektronski sistem upravljanja predmetima.\nU svom pismu, visoki predstavnik EU je komentarisao mišljenje Evropske komisije o zahtevu BiH za članstvo u EU, navodeći da zemlja treba unaprediti funkcionisanje pravosudja, usvajanjem novog zakona o VSTS-u i novog zakona o sudovima BiH u skladu sa evropskim standardima.\n„Uzimajući sve ovo u obzir, pozivamo vas i čelnike Republike Srpske da stanete sa svakom zakonodavnom i političkom inicijativom za povratak takozvanom ‘izvornom Dejtonu’, te da poštujete Ustav BiH i državne nadležnosti“, naglasio je Borelj.\nEU, kako je istakao, ne dovodi u pitanje načelo konstitutivnog naroda niti strukturu Dejtona, dodavši da BiH, kao država koja teži EU, institucionalne strukture i strukture odlučivanja mora progresivno prilagodjavati, uvažavajući zahteve EU, kako bi mogle efektivno učestvovati u donošenju odluka i u potpunosti primeniti i sprovoditi već dogovoreni sadržaj.\nBorel je još naveo da razume niz pitanja u vezi sa funkcionalnošću BiH, ali da čvrsto veruje da se politička kriza može prevazići nastavkom političkog dijaloga.\nNaglasio je da je EU spremna da „omogući intenzivan i smislen dijalog, kada se zvaničnici Republike Srpske vrate u državne institucije i obezbede da one funkcionišu u potpunosti“.


Radio TV Stara Pazova - Počinje nova košarkaška sezona\nSutra počinje nova košarkaška sezona za klubove iz staropazovačke opštine. Košarkaši Dunava iz Starih Banovaca u prvom kolu Druge košarkaške lige Srbije igraće sutra kao gosti protiv Velike Plane. U prvom kolu Prve Regionalne lige grupa Sever košarakši Stare Pazove će se u Rumi sastati sa ekipom Rume. Košarkašice Stare Pazove u prvom kolu Druge ženske lige grupa Sever kod kuće će igrati sa ekipom Srbobrana. Utakmica u hali „Park“ će početi u 18 časova.


JURIĆU, ZAŠTO I DALJE ĆUTIŠ?! Društvo, država i mediji pokazali su zrelost 70\t416\nBRUTALNI ODGOVOR KNEŽEVIĆA MILU! Ako je Vučić monstrum, zašto NE SKONIŠ 65\t240\nNikola Adamovic\t 24.01.2020. 21:42h 21:45h\nU povlačenju kanala Junajted medije - Grand, N1, Sport klub, Sinemanije - iz Supernovine ponude najviše ispaštaju građani. Da se tako nešto ne bi ponovilo, predlažemo da svi kablovski operateri imaju u ponudi sve kanale. Javnost je stala uz nas\nInicijativa Kurira da svi kablovski operateri u Srbiji imaju u ponudi sve kanale naišla je na veliku podršku javnosti! Gotovo svi su za to da kanali budu dostupni svima, a da se operateri za korisnike bore na druge načine - cenom, pokrivenošću...\nOvakvu inicijativu Kurir je pokrenuo nakon što je Junajted medija uskratila pretplatnicima Supernove svojih 17 kanala, među kojima su Grand, N1, Sport klub, Sinemanija... A dok ova dva najveća kablovska emitera u Srbiji ratuju, deblji kraj izvlače građani.\nDa se ne bi tako nešto ponavljalo i da bi se izbeglo neko novo maltretiranje građana, idealno rešenje bi bilo ovo koje smo mi predložili. Takva praksa već postoji u mnogim razvijenim zemljama, gde je sistem napravljen tako da kablovski operateri ne bi imali monopol nad TV sadržajem.\nInače, kako smo pisali, u planu su izmene zakona kojim bi se regulisao rad u kablovskoj mreži. Kurir će i zvanično prvi podržati izmene zakona koje će omogućiti svim građanima sve kanale. Zato nas svi operateri odsad mogu smatrati ambasadorima interesa građana.\nSagovornici Kurira ističu da je naša inicijativa više nego dobra. Ivan Ninić, izvršni direktor Centra za vladavinu prava, kaže da poslednja dešavanja na polju kablovske televizije ukazuju na potrebu da se na temeljan i sveobuhvatan način reguliše rad svih operatera.\nFer tržišna utakmica\n- Najpravičnije rešenje bi bilo da svi u ponudi imaju sve kanale, pa da se u jednoj fer tržišnoj utakmici bore za pristup korisnicima. U tom slučaju bi se tržište kablovske komunikacije liberalizovalo, oslobodilo različitih uticaja i pritisaka, a konkurencija bi bila zdravija na zadovoljstvo samih korisnika. Tako je rešeno i pitanje električne energije, a biće tako rešeno i pitanje gasa - zaključuje Ninić.\nI ekonomista Mahmud Bušatlija zastupa ideju o jednakim uslovima. - Svi bi trebalo da posluju pod jednakim tržišnim uslovima. U interesu građana je da svi operateri u svojoj ponudi imaju sve kanale, a onda da se paketima i cenama bore za korisnike - kaže Bušatlija.\nDirektor Unije poslodavaca Srbije Srđan Drobnjaković navodi da niko ne bi trebalo da ima monopol nad TV sadržajem. - Narod je gnevan zbog poslednjih dešavanja. Krajnje je neprimereno da, u ovom slučaju Junajted medija, prekine sa emitovanjem, uprkos nameri da se ugovori produže. Normalno da bi trebalo svi kablovski operateri da imaju sve kanale, pa da se onda za korisnike bore cenom, pokrivenošću, kvalitetom signala - zaključuje Drobnjaković.\nDirektor Arene sport poručuje Junajted grupi: Mi hoćemo saradnju, do vas je\nTelevizije Sport klub i Arena sport zadužene su za plasiranje najatraktivnijih i najvažnijih sportskih sadržaja u našoj zemlji, ali je još teško u ponudi velikog broja kablovskih operatera ove dve televizije pronaći u istom paketu. Grupacija SBB (deo Junajted grupe) za takvu situaciju u Srbiji optužila je svog direktnog konkurenta i navela da SBB nije dozvoljeno da u svoju ponudu uvrsti programe Arene i sve druge kanale koji se nalaze u sastavu HD Win grupacije. Tim povodom se oglasio generalni direktor HD Win Nebojša Žugić, koji je sve ovo nazvao bih to glasinama i neosnovanim optužbama. On je rekao poziv od Junajted medije nikada nije dobio, pa ih je pozvao da im se obrate ako hoće saradnju.\nfoto: Promo/Arena Sport\nČak 94% čitalaca podržalo našu inicijativu: Hvala čitaocima Kurira\nViše od 94 odsto čitalaca portala Kurir, koji je među najčitanijim u zemlji, podržalo je našu inicijativu da svi kablovski operateri u Srbiji imaju u ponudi sve kanale. Kurir se iskreno zahvaljuje svima na ovako velikoj podršci. Obećavamo da ćemo i ubuduće biti na strani građana.\nRasim Ljajić: Što pre naći rešenje\nMinistar trgovine, turizma i telekomunikacija Rasim Ljajić kaže da očekuje da Junajted medija i Supernova pronađu adekvatno rešenje, sa kojim bi se saglasila i Komisija za zaštitu konkurencije.\n- Ministarstvo trgovine i telekomunikacija nema nikakvu nadležnost u pomenutom sporu, niti za poslove vezane za distribuciju medijskog sadržaja - kaže on.\nTVinicijativakablovski operaterikanaliJunajted mediaSupernovamonopolIvan NinićCentar za vladavinu pravaUnija poslodavaca SrbijeArena sport


most borca zemun – Borča\nTag: most borca zemun\nMost preko Dunava koji spaja Borču i Zemun trebalo bi da nosi ima Mihajla Pupina. Tako želi većina Beograđana koji su se javili na poziv Grada Beograda i Studija B da daju ime novom mostu. Za mesec dana stotine gledalaca pisalo je na našu elektronsku adresu koja je bila namenski otvorena za ovu akciju. Predlozi …\nMIHAJLOVIĆ: Otvaranje mosta Zemun-Borča u decembru\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović najavila je u petak (13. juna 2014. godine) da će most Zemun–Borča biti otvoren u decembru ove godine, objavljeno je na sajtu Vlade. Mihajlović je tokom obilaska gradilišta mosta Zemun–Borča istakla da je to trenutno jedini infrastrukturni projekat koji se realizuje u predviđenim rokovima, …\nZa oko 2 meseca gotov most Zemun-Borča\nIzgradnja mosta preko Dunava između Zemuna i Borče trebalo bi da bude gotova za oko dva meseca, najavio je danas predsednik Skupštine grada Beograda Nikola Nikodijević. “Most Borča-Zemun se radi. Kao što znate bilo je u poslednjih nekoliko meseci preugovaranja rokova, ali ono što je u ovom trenutku sasvim izvesno jeste da će sam most …\nČesi grade auto-put od Borče do Zrenjanina\nNastavak Koridora 11, na delu od mosta Zemun – Borča do Zrenjanina, uradiće češki partneri na koncesiju. Vrednost radova procenjena je na oko 110 miliona evra Auto-put od mosta Zemun – Borča do Zrenjanina, kao nastavak Koridora 11, gradiće se koncesijom sa partnerom iz Češke, otkriva za „Novosti“ Velimir Ilić, ministar građevinarstva. Sporazum bi mogao …\nBroje se dani do spajanja mosta Zemun-Borča\nPredsednik Privremenog organa Beograda Siniša Mali kaže da će sledeće nedelje biti spojen most Zemun-Borča. On je najavio da do kraja godine može da počne i izgradnja projekta “Beograd na vodi” i to gradnjom u Savskom amfiteatru. Mali je novinarima u “Veletržnici”, povodom posete Muhameda al Abara, koji se pominje kao glavni arhitekta projekta “Beograd …\nSamo dva dana pošto su premijeri Kine, Srbije i Mađarske u Bukureštu dogovorili modernizaciju pruge Beograd – Budimpešta, u Beograd je stigla stručna kineska delegacija. Ona će proučiti tehničke detalje projekta, a studija izvodljivosti, kažu, mogla bi da bude gotova već za šest meseci. Modernizacija pruge Beograd-Budimpešta, biće kaže ministar saobraćaja Aleksandar Antić, nastavak saradnje …\nSpaja se most nasred Dunava\nBeograd — Još nekoliko metara nedostaje, pa da se iznad sredine Dunava spoje dve strane novog mosta Borča – Zemun. Ipak, to ne znači da je most gotov, jer na glavnoj konstrukciji nedostaje još šezdesetak metara u delu ka zemunskoj strani. Tek kada se i to izgradi moći će se reći da je novi most …\nU toku rаzgovori o produženju rokа zа deo pristupnih putevа\nDogovor sа kineskom kompаnijom “Čаjnа roud аnd bridž korporejšn”, kojа grаdi most Zemun-Borčа, o eventuаlnom produženju rokа zа deo pristupnih putevа od Zrenjаninskog do Pаnčevаčkog putа očekuje se do krаjа godine, izjаvio je ministаr sаobrаćаjа Aleksаndаr Antić. Premа njegovim rečimа, u toku su rаzgovori o produženju rokа zа te pristupne puteve i ti rаzgovori …\nZašto kasni izgradnja mosta Zemun-Borča?\nKinesko preduzeće, koje gradi most Zemun-Borča, potvrdilo kašnjenje izgradnje do najviše šest meseci zbog, kako kažu, neblagovremenog otkupa zemljišta i zahteva investitora da se radi viša ograda na mostu. Investitor grad Beograd smatra da za kašnjenje nema osnova. Most će se najverovatnije završavati fazno, po deonicama. Da li je nešto pošlo naopako s izgradnjom mosta …


Novi veb-sajtovi, video klipovi i usluge proširuju publiku medija | British Council\nProgram Media for All podržava medije na Zapadnom Balkanu u razvoju njihovih poslovnih modela kako bi postali finansijski otporni i kreirali raspon različitih sadržaja u cilju boljeg angažovanja sa građanima na lokalu.\nMentori/ke i treneri/ce iz naše partnerske organizacije, Thomson Foundation, intenzivno su sarađivali sa 55 medija tokom proteklih šest meseci kako bi im pomogli da realizuju svoje poslovne ideje.\nMediji su sada na polovini realizacije projekta, a već izveštavaju o povećanom angažovanju publike i pozitivnim reakcijama na nove video, podkast i druge servise koje pružaju. Ovde ističemo različite aktivnosti, proizvode i usluge koje su dobitnici naših grantova kreirali u regionu.\nSa veb-sajtovima za pronalaženje posla, unapređenim veb- stranicama i emisijama koje se emituju na nacionalnom nivou, dobitnici grantova u okviru programa Media for All prijavljuju povećano angažovanje publike i povećanu svest o pričama o kojima izveštavaju i u svojoj lokalnoj zajednici, ali i na nacionalnom nivou.\nProgram Media for All finansira Vlada Velike Britanije, a realizuje British Council zajedno sa svojim partnerima- BIRN, Thomson Foundation i INTRAC.\nSlavljenje albanske kulture kroz podkaste i video zapise\nOnlajn medij, Amfora.al, producira seriju kratkih video zapisa pod nazivom ‘Kultura u minuti’ o drevnoj istoriji i kulturnom nasleđu regiona Drač. Koristeći grant koji su dobili u okviru programa Media for All, planiraju da proizvedu dvadeset epizoda.\nPrve tri epizode bile toliko popularne da je tim Amfora.al bio pozvan da o projektu govori u nekoliko emisija na nacionalnoj televiziji.\nPored video zapisa, tim producira i podkaste “Glas kulture” u kojima eksperti govore o različitim temama iz oblasti kulture tako da podstaknu diskusiju u javnosti.\nNovi veb-sajt Radija Osvit značajno uvećava njihovu publiku\nSve više ljudi pristupa vestima preko društvenih mreža ili mobilnog telefona, tako da je važno da mediji imaju moderne i pristupačne veb- sajtove. U okviru programa Media for All, petnaest medija je bilo u mogućnosti da ažurira ili zameni svoje postojeće veb- stranice i kreira nove, moderne veb- sajtove kroz koje se publika lako kreće.\nTim Radija Osvit je već uočio povećanje publike kroz broj poseta i pratilaca koji konstantno raste otkad su pokrenuli novi veb-sajt. Ovo je prvi korak ka dostizanju njihovog krajnjeg cilja, a to je ostvarivanje prihoda od sadržaja koji proizvode.\nLokalna stanica RTV Puls producirala je pet televizijskih emisija iz pet opština na Kosovu kroz program Media for All. Emisiju "Eto Nas Kod Vas" koja istražuje istoriju, kulturu i nasleđe različitih regiona možete pogledati ovde. Međutim, ono što ove emisije razlikuje je činjenica da ih ova mala stanica emituje uživo koristeći sopstveno reportažno vozilo.\nSnimanje programa na daljinu za RTV Puls omogućeno je podrškom koju su dobili u okviru programa Media for All. Reportažno vozilo RTV Puls opremljeno je neophodnom opremom za snimanje i antenama koje omogućavaju snimanje i emitovanje programa sa terena. Na ovaj način, ovaj lokalni medij bukvalno se približio zajednicama o čijim pričama izveštava u TV programu Eto Nas Kod Vas. Iste zajednice su istovremeno ciljna publika ovog medija.\nU okviru programa Eto Nas Kod Vas se izveštava o različitim lokalnim zajednicama, njihovoj istoriji i trenutnim dešavanjima. Takođe obuhvata i priče o lokalno zastupljenim privrednim granama, poput poljoprivrede, lokalnog turizma, trgovine i na taj način doprinosi lokalnom ekonomskom razvoju i promociji iste zajednice van njenog matičnog regiona.\nKroz ove emisije, RTV Puls takođe podiže svest o problemima u lokalnoj zajednici, o radu lokalne samouprave i izazovima sa kojima se zajednica svakodnevno suočava. Kroz razgovor sa predstavnicima opštinskih vlasti i njihovo uključivanje u ove emisije, RTV Puls podiže svest opštinskih vlasti o izazovima sa kojima se njihovi građani suočavaju.\nPročitajte celu priču o tome kako je ova mala, porodična stanica razvila svoje poslovanje od izveštavanja o lokalnim pričama do, sada već, izveštavanja o velikim događajima širom regiona koristeći posebno prilagođena reportažna vozila. Otkrijte kako je Nenad Milenković, mladi vlasnik i direktor RTV Puls koji je preuzeo posao od nedavno preminulog oca, razvio ovaj inovativni pristup u članku na Journalift-u.\nBoka News: Lokalna rešenja za lokalne probleme grade poverenje i povećavaju publiku\nBoka News iz Tivta je jedan od najaktivnijih i najuspešnijih medija koji koriste alat za Aktivno izveštavanje građana (ECR), kao onlajn platforma koja povezuje građane i ovaj medij u cilju razmene ideja, informacija i podataka o lokalnim pitanjima.\nPod vođstvom i uz mentorstvo Balkanske istraživačke mreže (BIRN) i uz primenu ECR alata, Boka News je uspela da proizvede osam angažujućih članaka sa rešenjima za lokalne probleme koji su potekli direktno od njihove lokalne publike. Pri istraživanju teme, Boka News bi objavila upitnik ili jednostavno zamolila svoju publiku za odgovor. U proseku, svaki put je učestvovalo 200 građana koji su iznosili sopstvene uvide i pružali korisne informacije na datu temu.\nObuhvaćene teme bile su od značaja za lokalnu zajednicu- uništavanje arhitektonskog i kulturnog nasleđa, zaštita životne sredine, pravni problemi u pogledu vlasništva nad priobalnom imovinom (plaže i pristaništa), izrada strategije za razvoj kruzing turizma i restitucija zemljišta na Aerodromu Tivat.\nKao rezultat ove aktivnosti, broj korisnika njihovog veb-sajta povećan je sa 66.049 koliko ih je bilo u novembru 2020. na 95.058 korisnika u avgustu 2021. godine. Trend rasta bio je uočljiv i na društvenim mrežama, budući da su stekli preko 2.500 novih pratilaca na Fejsbuku.\nKumanovoNews je mali onlajn informativni portal koji postaje regionalni medij uz podršku programa Media for All. Oni sada koriste multimedijalne novinarske tehnike, odnosno koriste tekst, slike, zvuk, video klipove i grafiku da ispričaju priče na angažujući način. Priče se sada takođe dele na društvenim mrežama kao i na njihovom veb- sajtu. Povećali su broj čitalaca na dnevnom nivou za 25% u poređenju sa periodom pre intervencije.\nOd marta 2021. godine rade sa mentorima iz Thomson Foundation, nezavisne humanitarne organizacije koja obučava novinare širom sveta za razvoj njihovih poslovnih ideja. KumanovoNews sada ima novi veb-sajt i opremu, angažovali su i dodatne kadrove i imaju mrežu dopisnika iz regiona. Mentori su im takođe pomogli da razviju sadržaj i marketinšku strategiju kako bi proširili obuhvat i doprli do novih publika.\nMedij sada proizvodi multimedijalni sadržaj o značajnim temama i događajima iz severoistočnog regiona Severne Makedonije, Od marta 2021, KumanovoNews je proizvelo oko 1.000 kratkih vesti, 1.060 fotografija, šest multimedijalnih video priča i ilustrovalo šest priča infografikom i grafikom. Neke od ovih priča ponovo su objavljene u nacionalnim medijima.\nTri medija objavljuju mogućnosti za pronalaženja posla na svojim veb- sajtovima\nPored toga što na njihovim veb- sajtovima mogu da čitaju o najnovijim vestima, publike tri onlajn medija na Zapadnom Balkanu sada mogu da i da pretražuju nove prilike za zapošljavanje.\nDva onlajn portala iz Srbije, Ozon Press iz Čačka i Pressek iz Kragujevca, i Nezavisen Vesnik iz glavnog grada Severne Makedonije, Skoplja, uvode zasebne veb- stranice posvećene tržištu rada. Pored pružanja usluge svojim čitaocima, mediji mogu da ostvare prihod od poslodavaca koji oglašavaju upražnjena radna mesta u svojim kompanijama. Tim Pressek medija već je utvrdio da oko 20.000 tražilaca posla svakog meseca posećuje njihov sajt.\nVeb- sajtovi za traženje posla su u pilot fazi, ali inicijalni rezultati su ohrabrujući i mediji će nastaviti da rade sa svojim mentorom za razvoj poslovanja na daljoj nadogradnji i promociji ove usluge namenjene njihovim čitaocima i potencijalnim oglašivačima.


Macron: Odbačeno troje vodećih kandidata za predsjednika EK-a - GlobalCir\nFrancuki predsjednik Emmanuel Macron izjavio je u petak da su čelnici Evropske unije odbacili troje vodećih kandidata za čelnika moćnog izvršnog tijela bloka, Evropske komisije.\nGovoreći nakon današnjeg samita EU, Macron je izjavio kako je “istaknuto da će biti nemoguće da to troje kandidata bude zadržano”.\nKandidat desnog centra Manfred Weber iz Njemačke, Holanđanin Frans Timmermans s lijevog centra i liberalna kandidatkinja koja se zalaže za slobodno tržište Margrethe Vestager iz Danske smatrani su najvećim favoritima za predsjednika Evropske komisije i nasljednika aktuelnog čelnika Jean-Claudea Junckera.\nNjih troje podržao je Evropski parlament, ali se Macron protivi sistemu koji ih favorizira i želi druga imena u komisiji, koja predlaže i provodi zakone EU.\nMacron je kazao da su razgovori između čelnika EU u toku “kako bi se osiguralo da se pojave druga imena”. Čelnici se ponovo sastaju 30. juna kako bi finalizirali pregovore o imenovanjima na ključne pozicije u EU, prenosi Associated Press.


SP - (Ne)Očekivan poraz Francuza, lagane pobede Slovenije i Argentine - Sportske.net\nSP - (Ne)Očekivan poraz Francuza, lagane pobede Slovenije i Argentine\nReprezentacije Slovenije i Argentine upisale su očekivane pobede na startu grupne faze Svetskog prvenstva u Španiji a desetkovani šampion Evrope doživeo je (ne)očekivan poraz od Brazila.\nJoš tri utakmice prvog kola grupne faze takmičenja završene su tokom popodneva na SP u Španiji.\nU grupi "B" iz koje bi Srbija trebalo da dobije rivala u četvrtfinalu Argentina je ubedljivo savladala Portoriko rezultatom 98:75 (27:19, 18:19, 24:11, 29:26) čime je popravila utisak koji je ostavila na "Trofeju Beograda" u prestonici Srbije.\n"Gaučose" je do prve pobede na Šampionatu sveta predvodio prekaljeni Luis Skola sa 20 poena i 9 skokova, dok je u reprezentaciji Portorika najbolji bio Hose Barea sa 24 poena i 3 skoka.\nNišta teži posao nije imala ni Slovenija u duelu sa "Ozijima" u prvom meču grupe "D". Slovenci su rezultatom 90:80 (27:19, 22:24, 20:17, 21:20) savladali Australiju a Goran Dragić bio je najefikasniji pojedinac pobedničkog sastava sa 21 poenom i 7 skokova.\nDobru rolu u dresu Slovenije imao je i Zvezdin košarkaš Jaka Blažič koji je za 15 minuta, koliko je proveo na terenu, postigao 10 poena.\nIznenađenje dana, ako se uopšte može reći da se radi o iznenađenju, priredila je selekcija Brazila koja je u prvom kolu grupe "A" savladala desetkovanog šampiona Evrope.\nReprezentacija Brazila savladala je Francusku rezultatom 65:63 (11:18, 17:8, 18:15, 19:22) a najefikasniji košarkaš u pobedničkom timu bio je Marselinjo Uertas koji je postigao 15 poena.\nBoris Diao ubacio je 15 poena u poraženom sastavu a dvocifren učinak u selekciji Francuske imao je Batum koji je postigao 13 poena.\nDoskorašnji kapiten Partizana Žofri Lovernj proveo je 12 minuta na terenu i za to vreme postigao 3 poena i ostvario 2 skoka.\nOvakav ishod drugog meča grupe "A" nikako ne odgovara reprezentaciji Srbije jer će "Orlovi" sutra igrati protiv Francuza koji će tražiti iskupljenje za današnji neuspeh na startu Mundobasketa.


Nemanja Stojanović - Al Ain Properties, Abu Dabi | Alumni asocijacija Univerziteta Singidunum Nemanja Stojanović - Al Ain Properties, Abu Dabi | Alumni asocijacija Univerziteta Singidunum\nMoje ime je Nemanja Stojanović, diplomirao sam na Univerzitetu Singidunum na osnovnim studijama na Fakultetu za turistički i hotelijerski menadžment, kao i na master studijama na studijskom programu Marketing i trgovina.\nRadim u Ujedinjenim Arapskih Emiratima za firmu Al Ain Properties, Abu Dabi u odseku menadžmenta upravljanja nekretnina (property management).\nVeć 3 godine sam u ovoj kompaniji, lideru na polju nekretnina u glavnom gradu Abu Dabiju i UAE.\nFirma poseduje preko 30 nekretnina, od rezidencijalnih i poslovnih luksuznih zgrada,hotela, vila naselja, čaki škola i komercijalnih parkova.\nMoj posao je vrlo dinamičan i u svakodnevnom sam kontaktu sa ljudima. Posao se zasniva na unapređenju satisfakcije korisnika i menadžmentu svih službi koje funkcionišu u okviru nekih od tih objekata - od recepcije, konsijerža, rekreativnog centra, službe održavanja, čićenja do onih dodatnih usluga koje se pružaju stanarima, a to su : housekeeping, pranje automobila, bukiranje prevoza, turističkih tura, hemijskog čišćenja do organizacije događaja za stanare. Takođe sam zadužen za marketing i promociju kao i stvaranje novog uslužnog brenda kompanije.\nPre Emirata, radio sam u Americi, Malti, Kataru i Srbiji uvek u hotelskoj industriji što mi je pomoglo da se oformim kao ličnost i steknem iskustva iz različitih zemalja i kultura koje i danas primenjujem u svom radu.\nStudiranje na Univerzitetu Singidunumu mi je donelo samo pozitivne strane, pre svega kroz savremeni način učenja i pristupa studentima. Dosta naučenog iz stručnih predmeta primenjujem u svom poslu i često se prisetim fakulteta, posebno kada se sretnem sa situacijama o kojima sam čitao u knjigama i učio na fakultetu.


EVROLIGA: Zvezde izgubila od Makabija u neizvesnoj završnici – Nadlanu.com\nEVROLIGA: Zvezde izgubila od Makabija u neizvesnoj završnici\nZvezda je tako ostala na dve pobede, dok je Makabi došao na drugo, sa pet trijumfa. Prva je Lokomotiva Kubanj sa šest, pošto je ranije danas u gostima pobedila Lijetuvos Ritas.\nNajefikasniji u Crvenoj zvezdi bili su Demarkus Nelson i Ivan Radenović sa po 12 poena, dok je Blejk Šilb postigao 11.\nMakabi je predvodio Sofoklis Skorcanitis sa 22 poena.\nZvezda je bila blizu trijumfa, pošto je uspela da nadoknadi veliki zaostatak iz drugog poluvremena i prišli na pola koša u poslednjem minutu, ali nisu uspeli da naprave veliki preokret.\nZvezda se dobro držala u prvom poluvremenu i uglavnom je vodila, da bi Makabi u drugom poluvremenu zaigrao snažnu odbranu i stekao veliku prednost, koja je početkom poslednje četvrtine dostigla i 18 poena zaostatka.\nZvezda je tada napravili veliku seriju i prišla na pola koša, ali nije uspela u samoj završnici da prelomi meč.\nMakabi je poveo trojkom Devina Smita, ali je Demarkus Nelson uzvratio, a onda je Boban Marjanović doveo Zvezdu u prvo vođstvo. Prva deonica igrala se uglavnom koš za koš, s tim što je goste u igri držao sjajni Skorcanitis, koji je u prvoj četvrtini postigao 10 poena.\nCrveno-beli su posle prvih 10 minuta imali prednost 22:18, ali je Makabi u drugoj četvrtini počeo da se vraća kada su se razigrali i Aleks Tajas i Jogev Ohajon i priključili Skorcanitisu.\nMakabi je košem Dejvida Blua ponovo došao do vođstva, 27:26, ali tada je Čarls Dženkins postigao trojku, a onda pogodio slobodna bacanja posle nesportske lične greške, tako da je Zvezda pred kraj poluvremena povela sa 33:30.\nMakabi je, međutim, završio poluvreme bacanjima Gaja Pninija i trojkom Rikija Hikmana za vođstvo 35:33.\nMakabi je drugo poluvreme počeo sjajnom odbranom i serijom 17:4, za vođstvo 52:37. Zvezda je u prvom delu treće četvrtine postigla samo četiri poena.\nIzraelski tim je početkom poslednje četvrtine stigao do čak 18 poena prednosti, 64:46, i tada je izgledalo da je meč završen.\nZvezda je tada, međutim, napravila seriju od 10:0, a onda nastavila da topi razliku, predvođena Šilbom, Radenovićem i Simonovićem, da bi posle penala Šilba u poslednjem minutu izjednačila na 76:76.\nU sledećem napadu Radenović je napravio petu ličnu faulirajući Blua, ali je iskusni igrač pogodio samo jedno bacanje, tako da je Zvezda imala 11 sekundi za poslednji napad, koji, međutim, nije uspeo da iskoristi Nelson.\nNakon toga je Blu ponovo otišao na liniju za slobodna bacanja, i pogodio je jedno i namerno promašio drugo za vrednu pobedu.


RTS :: Istraga zbog SMS prevara\nHronika Istraga zbog SMS prevara\nutorak, 09. mar 2010, 17:40 -> 19:04\nIstraga zbog SMS prevara\nProtiv 14 pripadnika organizovane kriminalne grupe, osumnjičenih da su, koristeći nedozvoljena tehnička sredstva osvojili 20 automobila i tri stana na nagradnim igrama SMS licitacija, istražni sudija doneo rešenje za sprovođenje istrage.\nIstražni sudija Specijalnog suda doneo je rešenje o sprovođenju istrage protiv 14 pripadnika organizovane kriminalne grupe, osumnjičenih za prevaru. Sumnja se da su, koristeći nedozvoljena tehnička sredstva, za mesec dana, ove godine osvojili 20 automobila i tri stana na nagradnim igrama SMS licitacija.\nUhapšeni članovi kriminalne grupe koristili su ovu opremu za učestvovanje u nagradnim igrama RTS licitacija i na Pinku, Grand licitacija i Grand auto.\nKako saznaje RTS, uhapšeni su slali SMS poruke i na osnovu povratnih poruka računali koje su ponude u tom trenutku najniže.\nZa to su koristili više od 20 umreženih računara i oko 200 mobilnih telefona povezanih programom, što je protivno pravilima igre.\nProgram je osmislio Predrag Bećirić, osumnjičen da je organizator kriminalne grupe.\nSpecijalni tužilac za organizovan kriminal Miljko Radisavljević objasnio je da je ta kriminalna grupa bez upada u tehnički sistem Državne lutrije Srbije uticala na rezultat nagradnih igara.\n"Da bi prikrili činjenicu da su osvojili gotovo sve nagrade u periodu od mesec dana, ostali članovi kriminalne grupe pronalazili su zainteresovana lica koja su u zamenu za novčanu nagradu od 50 do 200 evra glumili srećne dobitnike, preuzimali automobile a potom ih predavali pripadnicima kriminalne grupe", rekao je Radisavljević.\nOd 18. januara do 25. februara ove godine plen te kriminalne grupe je 18 "punta", jedan "pasat", jedna "škoda oktavija" i tri stana. Ukupna vrednost procenjena je na više od 40 miliona dinara.\n"Prema prikupljenim podacima utvrđeno je da u ove nezakonite aktivnosti nisu bili uključeni zaposleni sa RTS, Pinka i Državne lutrije Srbije. Štaviše, zahvaljujući informacijama Lutrije da ima pokušaja zloupotrebe SMS igara na sreću od strane pojedinih igrača došlo je do otkrivanja ove kriminalne grupe", rekao je Radisavljević.\nIstraga će biti proširena i na 2009. godinu, jer se sumnja da su uhapšeni, isti metod koristili i prošle godine.\nNa to ukazuje i više od 60 automobila pronađenih na parkinzima koje je koristila ta kriminalna grupa.\n(četvrtak, 11. mar 2010, 17:48) - Micika [neregistrovani]\nHvala bogu da su uhvatili kriminalce!\nDrago mi je sto su kriminalci konacno uhvaceni. Ne mogu da verujem da pojedinci velicaju ove prevarante!\n(sreda, 10. mar 2010, 12:54) - anonymous [neregistrovani]\nnzm,sta reci , treba ih osuditi maxsimalno.............bruka\n(sreda, 10. mar 2010, 12:18) - Ivan [neregistrovani]\nA sto mu ne bi za kaznu dali da radi za drzavu, pametan covek koji moze tako nesto da smisli i organizuje verovatno moze da svoje zlocine isplati na neki drugi nacin, bez odlaska u zatvor, prednosti su mnogostruke: ne zauzima mesto u zatvoru, nema priliku da u zatvoru upozna nekog drugog kriminalca sa kojim ce da isplanira neki novi zlocin, a uz to i drzava tj. narod moze da od njega vidi neko dobro, tako sto cemo recimo da pravi programe za parking servise, bolnice ili nesto sasvim trece, u svakom slucaju korisno, naravno uz kontrolu recimo policijske jedinice za tehnoloski kriminal, ili kako li se vec to zove.\n(sreda, 10. mar 2010, 11:14) - anonymous [neregistrovani]\nSumnjao sam da je neka prevara ali nisam znao kakva.E pa i to se otkri.Svaka cast.\n(utorak, 09. mar 2010, 23:13) - goran holland [neregistrovani]\n(utorak, 09. mar 2010, 23:05) - anonymous [neregistrovani]\n(utorak, 09. mar 2010, 22:57) - anonymous [neregistrovani]\n(utorak, 09. mar 2010, 20:33) - anonymous [neregistrovani]\n(utorak, 09. mar 2010, 20:19) - Marija [neregistrovani]\n(utorak, 09. mar 2010, 20:14) - anonymous [neregistrovani]


NAJMANJE DVA NAPADA: Kineski hakeri ukrali podatke o tajnom supersoničnom projektu Američke mornarice - GlobalCir\nKineski hakeri su ukrali oko 614 GB podataka o tajnom projektu Američke mornarice koji podrazumijeva i Pentagonov plan za supersonični projektil.\nAmerikanci vjeruju da su podatke ukrali kineski hakeri koji rade za državnu obavještanju službu, a ti podaci se odnose na projekt Sea Dragon čiji je cilj “integrisasti postojeći sistem naoružanja s postojećom platformom mornarice“. Hakeri su dobili pristup podacima o signalima i senzorima, kao i informacije koje se odnose na radiokomunikaciju podmornica. Također, u posjedu su podataka o razvoju podmornica te stotinama mehaničkih i softverskih sistema koje koristi mornarica.\nRuski predsjednik Vladimir Putin sastao se danas s predsjednikom Kine Xi Jinpingom u Pekingu, na početku državne posjete uoči samita Šangajske organizacije za saradnju. Agencija Tass prenosi kako su u zajedničkom saopćenju nakon pregovora, kako je ruska agencija nazvala sastanak dvojice državnika, oni naveli kako će Rusija i Kina učiniti sve moguće napore kako bi nuklearni sporazum s Iranom ostao na snazi nakon povlačenja Sjedinjenih Američkih Država iz njega.\n“U vezi s razočaravajućim jednostranim povlačenjem SAD-a iz sporazuma o nuklearnom programu Irana, obećavamo kako ćemo učiniti sve moguće napore kako bi on ostao na snazi, imajući u vidu ključnu važnost zaštite interesa trgovinske i privredne saradnje svih država s Iranom od jednostranih ekstrateritorijalnih sankcija”, piše u saopćenju.\nNove sfere saradnje\nPutin je kazao Liju kako su trgovinske i privredne veze Rusije i Kine “dostigle dobar tempo”. “Tražimo nove sfere saradnje”, poručio je Putin premijeru Kine. Li je naveo kako se očekuje da bilateralna trgovina dvije države ove godine dostigne 100 milijardi dolara i izrazio spremnost za proširenje saradnje i u tradicionalnim i u novim sferama, uključujući nuklearnu energiju.\nIz AP-a podsjećaju kako su Rusija i Kina odgovorile na američku strategiju nacionalne sigurnosti, u kojoj se dvije države opisuju kao glavni protivnici SAD-a, zalažući se za dalju proširenje ekonomske, političke i vojne saradnje. Navodi se kako Rusija i Kina, također, nastoje ojačati Šangajsku organizaciju za saradnju, regionalnu organizaciju koja, pored njih, okuplja još šest azijskih država, a koja će ovog vikenda održati samit u Kini.\nReuters navodi, pozivajući se na dokumenta Kremlja, kako se u Putinovoj delegaciji nalazi i ruski tajkun iz sektora aluminija Oleg Deripaska, prenosi Al Jazeera Balkans. Ministarstvo finansija SAD-a u aprilu ove godine uvelo je sankcije protiv Deripaske i njegovih kompanija, uključujući Rusal, zbog “malignih aktivnosti” Rusije.


Inicijativa mladih za ljudska prava: Podržavamo poziv predsednika Vučića da se unutar srpskog društva pokrene dijalog o Kosovu | Hronika\nPočetna strana > Hronika > Inicijativa mladih za ljudska prava: Podržavamo poziv predsednika Vučića da se unutar srpskog društva pokrene dijalog o Kosovu\nInicijativa mladih za ljudska prava je juče saopštila da poziva i da očekuje od ostalih organizacija civilnog društva i političkih subjekata da u "unutrašnjem dijalogu" o Kosovu "učestvuju u dobroj veri".\nUz ocenu da od odnosa Srbije i Kosova u velikoj meri zavisi i budućnost čitavih generacija ljudi, Inicijativa je navela da to smatra dovoljnim razlogom da se "prevaziđu sve eventualne političke razlike i interesi u kontekstu ostalih društveno-političkih dešavanja u zemlji".\n"Poziv predsednika (Aleksandra) Vučića da se unutar srpskog društva pokrene dijalog o Kosovu, razumeli smo kao priliku da vrednosti i ciljevi kojima smo posvećeni od osnivanja 2003. godine budu šire prepoznati i prihvaćeni u javnosti", saopštila je Inicijativa.\nInicijativa je pomenula "nedostatke u dosadašnjem toku dijaloga" i navela njegova "dva važna negativna obeležja politiku zaborava i nepostojanje demokratske procedure".\nInicijativa je posetila da je objavila "Vodič o unutrašnjem dijalogu" s 10 principa za širi društveni dijalog i argumentovan razgovor u kojem je, kako smatra, potrebno da učestvuje celokupna društveno-politička javnost.


Prvi čovjek UN-a poručio vlastima BiH: Prestanite graditi nove termoelektrane | BL Portal\nPredstavnici Programa Ujedinjenih nacija za okoliš i životnu sredinu (UNEP) danas su u Sarajevu upriličili događaj na kojem je pročitana poruka generalnog sekretara UN-a Antonija Gutereša nadležnim u BiH.\nOn je poručio da “oporezuju zagađivače, ukinu subvencioniranje fosilnih goriva i prestanu graditi nove termoelektrane“ kako bi se smanjilo zagađenje vazduha.\n“Nauka je pokazala da godišnje gubimo tri hiljade života u Bosni i Hercegovini zbog zagađenja zraka. Ovom prilikom pozivam sve aktere u BiH prije svega sektore energetike, prostornog planiranja i razvoja, te saobraćaja da se uključe u rješavanje problema u vezi okoliša”, istakla je predstavnica Programa UN-a za okoliš u BiH Amina Omićević povodom Svjetskog dana okoliša.\nFederalna ministarka okoliša i turizma Edita Đapo izjavila da se mora poštovati prostorni plan da bi se vodilo računa o okolišu i intervencijama u prostoru.\n“Ministarstvo je izradilo novi zakon o zaštiti zraka koji će nam omogućiti jaču borbu protiv emisije koja dolazi iz kućnih ložišta. Poznato je da je BiH potpisnica Pariške deklaracije i samim tim se obavezala da će raditi na tome da usklađuje prostorne planove sa intervencijama u okolišu”, rekla je Đapo.\nGovoreći o aerozagađenju kaže da bi svi mi željeli da vidimo rezultate veoma brzo ali je to, naglašava ministarka, dugotrajan proces.\n“To je globalni problem a posebno za male zemlje koji imaju nizak bruto društveni proizvod”, dodala je Đapo.\n“Nažalost, predispozicije za zagađenje su velike, te je naše opredjeljenje da svakodnevno u skladu s raspoloživim resursima iniciramo i provodimo čitav niz mjera fokusiranih na korišćenje čistih energenata, energetsku efikasnost i adekvatno i održivo prostorno planiranje”, kazao je ministar prostornog uređenja, građenja i zaštite okoliša Kantona Sarajevo Damir Filipović.\nRadojičić: Nakon nedavnih poplava evidentirano novih 30 klizišta\nNesreća na gradilištu u Čelincu: Teže povrijeđen radnik pri padu sa 7 metara visine


Bevanda iz Bruxellesa: BiH donatorima garantuje transparentnost utroška sredstava - Klix.ba\nBiH Bevanda iz Bruxellesa: BiH donatorima garantuje transparentnost utroška sredstava\nBevanda iz Bruxellesa: BiH donatorima garantuje transparentnost utroška sredstava\n16.7.2014. u 13:11\npoplave Vjekoslav Bevanda donatorska konferencija\nPredsjedavajući Vijeća ministara Bosne i Hercegovine Vjekoslav Bevanda danas je u Bruxellesu, uoči početka Donatorske konferencije za prikupljanje pomoći za saniranje posljedica poplava u Bosni i Hercegovini i Srbiji, imao niz bilateralnih razgovora sa zvaničnicima zemalja učesnica na kojima je iskazana spremnost da se pomogne u prevazilaženju posljedica majskih poplava.\n"Onima koji budu učestvovali u saniranju šteta nastalih u Bosni i Hercegovini naglasili smo da im garantiramo da će sva sredstva biti utrošena transparentno, odnosno da će se imati potpuni uvid u koje svrhe i namjene su plasirana", naglasio je Bevanda u izjavi za Anadolu Agency.\nKazao je kako je BiH spremila prezentaciju za potencijalne donatore na konferenciji, te da će od uspješnosti tog procesa ovisiti koliko će sredstava u konačnici biti osigurano.\n"O iznosima ne možemo govoriti sve dok donatori ne daju izjave, koje su planirane u poslijepodnevnim satima. Bit će i donacija i kreditnih sredstava. Vijeće ministara BiH je do sada uradilo niz pripremnih aktivnosti u vezi sa kreditnim sporazumima", istakao je u telefonskoj izjavi za AA Bevanda.\nPotvrdio je da će sa ministrom spoljnih poslova Srbije Ivicom Dačićem u 18,30 u Bruxellesu imati završna obraćanja, nakon Donatorske konferencije koja počinje u 14,45 sati.\nRanije je za AA potvrđeno kako Evropska komisija procjenjuje da će se na Donatorskoj konferenciji za Bosnu i Hercegovinu i Srbiju prikupiti 1,1 milijardi eura koji će im biti na raspolaganju kao sredstva za sanaciju šteta nastalih u majskim poplavama\nNovca koji će biti na raspolaganju moglo bi biti i više, čak oko 1,5 milijardi eura, s obzirom na to da se očekuju i ponude Evropske banke za obnovu i razvoj (EBRD) i Razvojne banke Vijeća Evrope. Oko 60 posto ukupnih sredstava koja će biti na raspolaganju bit će krediti koji će se ponuditi Srbiji i BiH.\nKako je potvrđeno za AA, Srbiji će biti na raspolaganju više sredstava s obzirom na to da ta država ima mogućnost korištenja i Fonda solidarnosti EU, jer ima kandidatski status, u odnosu na Bosnu i Hercegovinu, koja ne može očekivati dio sredstava iz te namjene s obzirom na to da nema kandidatski status.\nDo sada je prijavljeno 300 sudionika i oko 50 delegacija među kojima je 28 država članica EU, zemlje sa Zapadnog Balkana, glavne države povjerioci, velike međunarodne finansijske institucije i Ujedinjene nacije.\nProtokolom je predviđeno da se prvo obrate gosti visokog ranga, premijeri, potom ministri, nakon čega će uslijediti i obraćanje predstavnika finansijskih i međunarodnih organizacija, te predstavnika civilnog društva.\nKonferencijom će kopredsjedavati Francuska, Slovenija i Evropska unija. U ime Evropske unije konferenciju će voditi Stefan Fuele, evropski komesar za proširenje, premijerka Slovenije Alenka Bratušek, te Laurent Fabius, francuski ministar vanjskih poslova.\nprije 7h 22m 110\nprije 5h 43m 101\nprije 13h 34m 62\nprije 3h 1m 91\nprije 1h 36m 42


Ambasada Savezne Republike Njemačke Sarajevo - Njemačka podrška Vijeću za štampu Bosne i Hercegovine\nVi ste ovdje Njemačka podrška Vijeću za štampu Bosne i Hercegovine\nNjemačka podrška Vijeću za štampu Bosne i Hercegovine\nSliku povećati Potpisivanje ugovora u Vijeću za štampu BiH (© Njemačka ambasada) Od 2008. godine Savezna vlada saradnjom sa nezavisnim Vijećem za štampu u zemlji podržava razvoj slobodnog medijskog prostora u Bosni i Hercegovini. U okviru ove saradnje novoimenovani njemački ambasador, gospodin Christian Hellbach i izvršna direktorica Vijeća za štampu Bosne i Hercegovine, gđa Ljiljana Zurovac su 20.08.2014. godine potpisali ugovor o finansijskoj podršci od 49.940 eura.\nTom prilikom je ambasador Hellbach - osvrćući se upravo na predstojeće izbore – naglasio značaj neovisnog izvještavanja koje se temelji na etičkim standardima: "Novinari moraju moći hrabro i pošteno izvještavati, rasvijetliti različite perspektive i boriti se za objektivnost." Plasman Bosne i Hercegovine na 66. mjestu “World Press Freedom Index”-a pokazuje da ovdje još ima potencijala za poboljšanje. Ambasador Hellbach je podsjetio i na to da sa gospođom Dunjom Mijatović imamo bosanskohercegovačkog eksperta kao OSCE, predstavnicu za slobodu medija.\nAktuelna podrškaje između ostalog namijenjena za projekat "Podrška procesa stabilnosti i reformi u Bosni i Hercegovini kroz odgvorno i etičko izvještavanje." Ovaj projekat treba doprinijeti sveobuhvatnom, objektivnom i blagovremenom izvještavanju i biti u funkciji borbe protiv govora mržnje. Pored toga ovom njemačkom donacijom će se nastaviti finansirati već postojeći projekti, kao što je godišnja Škola medijske etike, radio emisija "Vaš glas u medijim - ZOOM" i kampanja povodom Svjetskog dana slobode medija (World Media Freedom Day).


Grupa za slobodu medija poziva premijerku na dijalog\nPremijerka Brnabić / Foto: FoNet/Reprezent\nGrupa “Za slobodu medija”, koja okuplja medije, medijska udruženja, organizacije civilnog društva, novinare i novinarke, građane i građanke, saopštila je juče da smatra neosnovanim i paušalnim ocene premijerke Ane Brnabić o novinarstvu i medijima Srbije, zbog čega je poziva na javni dijalog o ovoj problematici, suštinski značajnoj za ostvarivanje javnog interesa u medijskoj sferi.\nPosle obraćanja premijerke u Evropskom parlamentu, grupa ističe da je nužan razgovor o temama istraživačkog i nepristrasnog novinarstva, finansijskim pritiscima na nezavisne medije, pitanju novina “Vranjskih” i drugih lokalnih medija, kao i slobodi govora i pravu medija da slobodno i odgovorno, bez pritisaka i državnog uplitanja, rade svoj posao u interesu javnosti. Imajući u vidu da je sama Ana Brnabić rekla da želi da o svemu tome razgovara i vidi “da li tu zaista ima nečega”, Grupa ocenjuje da bi javni sastanak doprineo boljem međusobnom razumevanju i pozitivno uticao, kako na način informisanja građana i građanki, tako i na ispunjavanje obaveza koje je Srbija preuzela ulaskom u proces evropskih integracija. Premijerka je pozvana da na molbu odgovori u sledećih deset dana.\nPotpredsednik NUNS-a Željko Bodrožić smatra da se izjava premijerke da u Srbiji nema objektivnog novinarstva “u potpunosti uklapa u propagandu SNS”, ističući da ona “svakim danom potvrđuje da je samo marioneta na mestu premijerke”. A predsednik UNS-a Vladimir Radomirović poručio je predsednici Vlade da novinari nisu mašine i da zato nema objektivnog, ali da ima poštenog novinarstva. On je naveo da zabrinjava prethodna izjava premijerke da prati samo isečke iz medija i novina i poručio joj da bi mnogo bolje bilo da čita novine i prati medije mnogo ozbiljnije. Predsednik Nezavisnog društva novinara Vojvodine Nedim Sejdinović izjavio je da predsednica Vlade svojim izjavama o medijskoj sceni na najbolji način prezentuje “cinizam i ignoranciju” i da su to bile preporuke za “mesto premijerke u jednom autoritarnom sistemu”.\n“Procedura nabavke vozila za MUP sporna po nekoliko osnova”Nestao dug Beogradu od oko pet miliona evra


Pobjegla tri leoparda - safari park prećutao - BIGportal.ba\n12 Maja, 2021 12 Maja, 2021 0415\nLeopardi su pobegli iz safari parka Hangdžou 19. aprila tokom primopredaje između čuvara zoološkog vrta zbog isteka operativnih procedura, rekli su zvaničnici.\nVlasti u istočnoj Kini koristile su dronove i lovačke pse da pronađu poslednjeg od tri leoparda koji su pobegli iz safari parka, prenosi “AP”. Inače, vlasti su se suočile sa snažnom kritikom javnosti zbog prikrivanja informacija o bekstvu životinja više od dve nedelje.\nZamenik gradonačelnika Hangdžoua Vang Hong rekao je da je policija primila pozive da su leopardi uočeni prošlog četvrtka i petka, ali safari park je porekao da je neko pobegao.\nSafari park nije prijavio bekstvo jer se plašio da će javno oglašavanje ozbiljno smanjiti broj posetilaca parka tokom kineskog petodnevnog Praznika rada, rekli su zvaničnici. Kašnjenje u prijavi bekstva izazvalo je kritike da je safari park ljude izložio riziku, pogotovo jer su životinje bile na slobodi tokom Praznika rada, kada veliki broj turista poseti Hangdžou.\nPet službenika, uključujući generalnog direktora i pravnog predstavnika safari parka, privedeno je u policijski pritvor na ispitivanje, a Park je privremeno zatvoren dok se razmatra pitanje bezbednosti i upravljanja.


SZO upozorava na štetnost elektronskih cigareta: "Predstavljaju rizik za zdravlje" - BIGportal.ba\nJuli 28, 2019 Juli 28, 2019 0184\nElektronske cigarete su “neosporno štetne” i treba da se reguliše njihova upotreba, pokazuje izvještaj koji je predstavila Svjetska zdravstvena organizacija u Rio de Žaneiru.\nPopularnost ovih cigareta porasla je od kad su se pojavile na tržištu sredinom 2000-tih, pogotovo kod mladih, i zabrinjavaju zdravstvene vlasti širom sveta koje se boje da bi preko njih mladi mogli da počnu da puše duvan.\nIako te cigarete izlažu onog ko ih koristi manjoj količini toksičnih supstanci od običnih cigareta, one takođe predstavljaju rizik za zadravlje, navodi se u izveštaju SZO.\nSZO navodi da iako nivo rizika vezanog za elektronske cigarete nije do kraja izmerena ta izloženost nikotinu je “neosporno štetna” i treba da bude ograničena.\nKrajem juna San Francisko u Kaliforniji postao je prvi američki grad na čijoj teritoriji je zabranjena prodaja elektronskih cigareta. Kina, koja ima najveći broj pušača na svetu planira da zaoštri propise vezane za njihovu upotrebu.\n„Uzimam njeno prezime“ – da, dešava se, i to sve češće\nPles vaja tijelo do savršenstva


Poskupljuju cigarete - Radio-televizija Vojvodine\n| 13:03 | Izvor: Beta\nBEOGRAD - Cigarete duvanske kompanija Japan tabako internacional (Japan tobacco international - JTI) od sutra će biti skuplje od 10 do 20 dinara po paklici.\nKako su u kompaniji JTI kazali agenciji Beta, razlozi za poskupljenje cigareta su povećanje akcize, inflacija, slabljenje dinara i troškovi sirovina.\nOdluka o povećanju cene doneta je na osnovu procene celokupne makroekonomske situacije u Srbiji, kazali su u kompaniji JTI, koja ima fabriku cigareta u Senti.\nPaklica "kamela" poskupeće 20 dinara i koštaće 170 dinara, "LD" će koštati 120 dinara, cena "vinston klasika" biće 150 dinara, uz poskupljenje od 20 dinara, a cena cigareta "glamur" biće povećana 10 dinara po paklici i iznosiće 150 dinara.\nCene je 20. jula povećala i duvanska kompanija Filip Moris operejšns (Philip Moriss Operations), a poskupljenje je od 27. jula najavila i kompanija Britiš Ameriken tobako (British American Tobacco - BAT), koja ima fabriku u Vranju.\nAgenciji Beta su u hrvatskoj duvanskoj kompanije TDR kazali da će cene cigareta na srpskom tržištu povećati od 1. avgusta i to od 15 do 20 dinara zbog povećanja akciza u Srbiji. Kako su precizirali, cene najjeftinijih proizvoda biće povećane 15, a skupljih 20 dinara po paklici.\nU kompaniji Filip Moris, vlasnici niške fabrike duvana, agenciji Beta su kazali da su cene proizvoda povećali u rasponu od 10 do 20 dinara po paklici, jer dodadašnji nivo cene nije odražavao rast akcize u prethodnom periodu.\n"Cenovno prilagođavanje trebalo bi da donese i blag oporavak partnerima kompanije u maloprodaji, jer su i oni trpeli posledice akumuliranja dela fiskalnog tereta", rekla je direktor korporativnih poslova u Filip moris operejšensu Jelena Pavlović.\nNova cena paklice crvenog "marlbora" (Marlboro) je 190 dinara, crvenog i srebrnog "bond strita" 120 dinara, "best boks" (Best box) košta 130 dinara, a "klasik 100 s" plavi i crveni 130 dinara.\nPrema odluci Vlade Srbije, objavljenoj 20. jula u Službenom glasniku minimalna akciza na cigarete povećana je za tri dinara, na 74,21 dinar po paklici. Novi iznos akcize primenjuje se dan nakon objavljivanja u službenom glasniku.\nProsečna ponderisana maloprodajna cena cigareta je 121,22 dinara po paklici, navodi se u odluci objavljenoj u Službenom glasniku.\nPKS: Najavljeno povećanje akciza na cigarete\nIma najava da će akcize na cigarete u Srbiji u narednom periodu biti povećane, ali se još ne znaju mogući procenti rasta jer će...


Saopštenje za javnost predsednika Narodne skupštine\nPredsednik Narodne skupštine mr Nebojša Stefanović razgovarao je danas sa poslanicima Lige socijaldemokrata Vojvodine, Bojanom Kostrešom i Đorđetom Stojšićem, zbog pretnji smrću koje im je uputio nepoznati počinilac.\nPredsednik Narodne skupštine je u razgovoru istakao da takve pretnje predstavljaju ugrožavanje sigurnosti i bezbednosti narodnih poslanika. Predsednik Stefanović je naglasio da pretnje predstavniku građana Srbije, predstavljajui udar na Skupštinu kao instituciju.\nPredsednik Narodne skupštine uputio je zahtev ministru unutrašnjih poslova Ivici Dačiću, da obezbedi brzu i efikasnu istragu i preduzme sve iz svoje nadležnosti kako bi se osigurala bezbednost za narodne poslanike.\nPredsednik Narodne skupštine je uveren da će državne institucije obezbediti mir i sigurnost za sve građane Srbije.


Pomoćnici ministara i sekretari gube status državnih službenika?\nSavjet ministara sutra odlučuje\nSavjet ministara BiH sutra će razmatrati Nacrt zakona o izmjenama i dopunama Zakona o državnoj službi u institucijama BiH i ništa ne bi bilo sporno da se ne radi o izmjenama koje su urađene još prije četiri godine i koje, gotovo je sigurno, neće dobiti podršku ministara.\n"To se stavlja zbog nekih ličnih i političkih priča. Sličan zakon je pokušala usvojiti Federacija BiH i to se neslavno završilo jer su svi normalni ljudi, od Evrope preko civilnog sektora, reagovali. I ovaj zakon je sličan tome i negativno mišljenje su dali i Evropa i SIGMA projekat. Ako hoćemo da se razdvajamo od Evrope, onda neka usvajaju zakon", ispričao je izvor "Nezavisnih" blizak Savjetu ministara BiH, dodajući da nikome nije jasno zbog čega se sada ovaj zakon našao na dnevnom redu sjednice.\nNeven Akšamija, direktor Agencije za državnu službu BiH, rekao je da nije upoznat sa zakonom koji će se naći na dnevnom redu sjednice, ali da ukoliko se radi o onim izmjenama iz 2015. godine, one nisu dobre i da je još ranije Evropska unija na njih reagovala.\nKada je u pitanju zakon o kojem će sutra raspravljati ministri u Savjetu ministara BiH, nacrt je Ministarstvo pravde BiH sačinilo još u septembru 2015. godine i uputilo ga Savjetu ministara. U suštini, najznačajnije izmjene odnose se na to da sekretari i pomoćnici ministara, kao i glavni inspektori, više neće biti državni službenici, kao što je propisano sadašnjim Zakonom o državnoj službi u institucijama BiH, već bi bili imenovani na mandatni period. Savjet ministara BiH tada je odgodio izjašnjavanje o tom zakonu, a pojedine nevladine organizacije oštro su reagovale, tvrdeći da se na taj način još više politizuje javna uprava i ministrima i politici daje veća moć.\n"Niko nas nije konsultovao prilikom izrade Nacrta zakona o izmjenama i dopunama Zakona o državnoj službi u institucijama BiH, i uopšte ne znamo šta će biti na dnevnom redu Savjeta ministara. Inače, Savjet ministara ima negativnu praksu i ne konsultuje Sindikat kod usvajanja i donošenja propisa koji se odnose na status zaposlenih. Nisam imala uvid u taj materijal koji je na dnevnom redu", rekla nam je Lejla Čopelj, predsjednik Samostalnog sindikata državnih i policijskih službenika i namještenika u institucijama BiH.\nPodsjećanja radi, o izmjenama Zakona o državnim službenicima priča se od 2015. godine, tačnije od donošenja Reformske agende, kojom je predviđeno i usvajanje novih zakona o radu. Svi nivoi vlasti imali su obavezu da nakon novih zakona o radu izrade nove zakone o državnim službenicima i zaposlenicima, sve to je trebalo da urade uz pomoć Svjetske banke i SIGMA s ciljem da se olakša reforma javne uprave i uvede veća fleksibilnost kod zapošljavanja. Do sada samo je Republika Srpska usvojila izmjene Zakona o državnim službenicima i usaglasila ga s novim Zakonom o radu, dok je u FBiH takav zakon Ustavni sud FBiH stavio van snage.\ndržavni službenici institucije BiH\nZakletva koju polažu državni službenici pri zaposlenju\nZaposleni u institucijama BiH moraju pokazati lojalnost Srpskoj\n151 glasova 49%


Foto: Mituša Marek Peter Pavel / Facebook\nMarek je, naime, rešio da organizuje humanitarnu akciju sakupljanja novca za Boška Gugletu, bebu staru šest meseci, a koja boluje od spinalne mišićne atrofije, i potreban mu je novac kako bi primio Zolgensma, najskuplji lek na svetu.\nKada je video apel, Marek se nije puno kolebao šta mu je činiti, već je svojoj mami, Mituši, saopštio šta želi da učini. Nažalost, ovaj mališan i njegova porodica iza sebe imaju jednu tragediju koja ih je obeležila. Naime, Martina, ćerkica bračnog para Palenkaš, bila je prevremeno rođena beba, koja je na kraju i pored sve borbe, preminula. Iz tog razloga, Marek je odlučio da Bošku pomogne, jer nije želeo da nijedno dete na svetu više ne bude tužno.\n"Moj sin je došao na ideju da bi pomogao malenom Bošku, posto je on izgubio sekicu pa kaže zna kako boli kad nekog izgubiš. Pa je hteo na neki način da pomogne. Spremao je kolače i sokove pa ko želi nek izvoli. A ko može neka pomogne i sms porukom 1032 na 3030. Nalazi se u ulici Maksima Gorkog kod kluba poljoprivrednika.", napisala je njegova majka na svom Fejsbuk profilu.\n"I danas mamino srce nastavlja sa humanitarnom akcijom za Boška. Nalazi se na istom mestu u ulici Maksima Gorkog kod kluba poljoprivrednika. Duša moja, moj ponos."\n"Uplaćeno 12.510din. Juce i danas prodavao kolače i sokove. Moj prvenac moja duša, njegova zelja je bila da pomogne i uspeo je u tome zahvajujući svima vama koji ste bili da podržite kupovinom kolača. Nisam ponosna već preponosna na njega. Mamina duša, veliko humano dete", napisala je ponosna Mituša.\n"Kada je Marekova sestra, a moja ćerkica preminula, nekoliko grupa na Fejsbuku pokrenulo je akciju novčane pomoći za njenu sahranu. Posle toga smo mi hteli na neki način da pomažemo jer znamo koliko pomoć znači. Počeli smo da sakupljamo pomoć u vidu garderobe, slatkiša, kozmetike za novogodišnje paketiće koje smo slali u nevladinu organizaciju. Jedni za druge uvek smo tu. Oni su prosledili samohranim roditeljima, socijalno ugroženima i bolesnoj deci", rekla je ona.\n"Onda me je pitao da li bih mu pomogla da zajedno pečemo kolače, jer bi on hteo da to prodaje i sakupi za lečenje malom Bošku. Sa suzama radosnicama u očima sam ga podržala u tome. Dva dana smo pekli kolače i prodavali, bio je presrećan. Kad su ljudi dolazili da kupe, svima je pričao za koga sakuplja novac. Presrećna sam majka jer sam odgajila sama tako malo, a veliko humano dete. Preponosna sam na njega - ističe Mituša na kraju razgovora za Telegraf.


“Israeli Investment Group” ulazi u trku, “Arcelor Mittal” čeka stav centrale\nIzvor: Capital.ba, 05.Nov.2018, 12:22\nBANJALUKA – “Israeli Investment Group” učestvovaće na berzanskoj aukciji za 64,99 odsto kapitala u Rudnicima željezne rude (RŽR) “Ljubija” Prijedor, dok u “Arselor Mitalu Prijedor”, koji je ranije dostavljao ponudu za taj paket akcija, čekaju stav iz centrale u Londonu. Direktor “Israeli Investment Group” Evgenij Zotov izjavio je danas Srni da će ta kompanija učestvovati na posebnoj berzanskoj aukciji. “Naravno >> Pročitaj celu vest na sajtu Capital.ba << da ćemo učestvovati. Ispunjavamo uslove u pogledu obavljanja rudarske djelatnosti i traženih finansijskih izvještaja, tako da je kod nas sve u redu. `Izrael investment grupa` je investiciona kompanija koja ima partnere koji se bave rudarskom djelatnošću”, istakao je Zotov. On je rekao da “Israeli Investment Group” ima slične planove za RŽR “Ljubija” koje je prezentovala i prilikom prethodnih pokušaja privatizacije državnog kapitala u tom preduzeću. “Namjeravamo da uložimo najmanje 30 miliona evra u razvoj rudarske proizvodnje u Ljubiji i Tomašici. Sve što smo rekli u prethodnoj rundi privatizacije ostaje na snazi”, naglasio je Zotov. Direktor “Arcelor Mittala Prijedor” Mladen Jelača rekao je Srni da ne može govoriti o novoj rundi privatizacije RŽR “LJubija” dok se ne konsultuje sa centralom kompanije u Londonu. Uprava Investiciono-razvojne banke Republike Srpske donijela je odluku o prodaji 64,99 odsto kapitala u RŽR “Ljubija” putem posebne aukcije na Banjalučkoj berzi koja će biti održana 17. decembra 2018. godine. Nominalna vrijednost paketa akcija koji je ponuđen na prodaju iznosi 33 miliona KM, odnosno jednu KM po akciji. Odlukom o prodaji definisano je da je početna cijena 2,0912 KM po akciji, odnosno da je vrijednost kompletnog paketa 69,02 miliona KM. Pravo učešća na aukciji imaju zainteresovana lica koja zadovolje kvalifikacione kriterijume, a oni podrazumijevaju da potencijalni kupac mora obavljati rudarsku djelatnost i da ima ostvaren godišnji promet od najmanje 100 miliona KM u 2016. i 2017. godini. Posljednji pokušaj prodaje državnog kapitala u RŽR “Ljubija” propao je 17. maja 2017. godine kada Narodna skupština Republike Srpske nije usvojila odluku o davanju saglasnosti na odluku Vlade Srpske o prodaji 64,99 odsto akcija osnovnog kapitala metodom neposrednog odabira kupca. Kompanija “Israeli Investment Group” ranije je za kupovinu 64,99 odsto akcija osnovnog kapitala RŽR “Ljubija” dostavila ponudu vrijednu 92 miliona KM, a “Arcelor Mittal” je za isti paket akcija nudio 63,3 miliona KM. Srna\nIzvor: Capital.ba, 05.Nov.2018\nBANJALUKA, Ministar industrije, energetike i rudarstva Republike Srpske Petar Đokić izjavio je Srni da je cilj Vlade Srpske da prodajom državnog kapitala u Rudnicima željezne rude /RŽR/ “Ljubija” doprinese oživljavanju rudarske proizvodnje na području Prijedora. “Naš najvažniji cilj, kada...\n21:32: Atlas Cross Sport - jedan od


Naslovna Tenis ATP ODBROJAVANJE JE POČELO: Novak sve bliži Federeru\nODBROJAVANJE JE POČELO: Novak sve bliži Federeru\nFederer je u finalu imao dve meč lopte, ali je Đoković na kraju uzeo titulu (Photo by Clive Brunskill/Getty Images)\nATP lista ažurirana je posle pet meseci i odbrojavanje može da počne.\nNaravno da promena u vrhu nije bilo jer se tenis zbog pandemije koronavirusa nije ni igrao, pa je tako Novak Đoković na čelu ATP liste.\nNovak ima 10 200 bodova, 370 više od drugoplasiranog Rafaela Nadala, treći je Austrijanac Dominik Tim, dok je četvrti Rodžer Federer.\nOno što je najvažnije, Đoković je nastavio da ide prema rekordu po broju nedelja na prvom mestu ATP liste. Trenutno je 283 sedmice proveo kao najbolji reket sveta, a ispred su samo još Pit Sampras (286) i Federer (310).\nSvi srpski teniseri iz Top 100 ostali su na istim pozicijama. Dušan Lajović je i dalje 23. tensier sveta, Filip Krajinović je na 32. mestu, Miomir Kemanović zauzima 47. poziciju, dok je Laslo Ðere 80. na ATP listi.\nNovak je trenutno u Njujorku gde mu predstoje Masters Sinsinati i US Open.\nPodsećamo, da Đoković može samo dodatno da uveća svoju prednost jer se u nastavku sezone neće gubiti bodovi, odnosno računaće se bolji rezultat ostvaren na turniru. Prošle godine je u Sinsinatiju ispao u polufinalu, tako da bi u slučaju da ove godine igra finale ili osvoji turnir, povećao prednost u odnosu na Nadala.\n6. Stefanos Cicipas (Grčka) 4.745\nPrethodni tekstArsenal mami Obamejanga da potpiše novi ugovor\nSledeći tekstJuventus naciljao Argentinca od 35.000.000 evra


Malta: Lidl uvodi kamione na tečni prirodni gas - InStore.ba\nHome Spedicija&Logistika Malta: Lidl uvodi kamione na tečni prirodni gas\nLidl Malta će koristiti dva kamiona na tečni prirodni gas (LNG) za transport proizvoda, čime je ovaj trgovac postao prva maloprodajna kompanija na ostrvu koja je usvojila ovaj ekološki održiv pristup logistici.\nLidl, koji je prisutan na malteškim ostrvima od 2008. godine i trenutno ima osam prodavnica, sedam na Malti i jednu na Gozu, svakodnevno nastoji da promoviše održivost u svim procesima svojih kompanija.\nIz te namjere, kao i težnje kompanije za poboljšanjem, došlo je do toga da se investira u komercijalna vozila koja se napajaju tečnim prirodnim gasom, čime se smanjuju emisije gasova sa efektom staklene bašte.\n”Kompanija se ponosi time što ima prva dva kamiona na LNG pogon na ostrvu i nastoji da na kraju investira u još ovih komercijalnih vozila. Kao kompanija, težimo većoj održivosti svog poslovanja. Neprekidno radimo na poboljšanju proizvodnih standarda i istovremeno smanjivanju uticaja čitavog lanca snabdijevanja. Zbog toga smo izuzetno ponosni što ova dva nova kamiona na LNG isporučuju našu robu i snabdijevaju naša prodajna mjesta”, rekao je John Mifsud, menadžer lanca snabdijevanja u Lidl Malti.\nVozila na prirodni gas pomažu u očuvanju kvaliteta vazduha i ublažavanju fenomena globalnog zagrijavanja. LNG motori mogu emitovati oko 13 procenata niže emisije ugljen-dioksida od točka do točka, u poređenju sa kamionima na dizel pogon.\nPrevious articleMenadžment Binga pred praznik na ispomoći kolegama: Uposlenici će Bajram provesti s porodicama\nNext articleProizvođači čokolade bore se za etičko prikupljanje zrna kakaoa


"Beograd na vodi" završen do 2019. - Istinomer\n“Do kraja 2018, početka 2019. (realno je da bude izgrađeno sve što vidimo na slikama o projektu “Beograd na vodi).”\nAktuelni premijer Srbije u februaru prošle godine, tokom predizborne kampanje, predstavljajući projekat “Beograd na vodi” istakao je da će u maju te godine početi radovi u Savskom amfiteatru, a da će ceo projekat biti završen do kraja 2018. ili početka 2019. godine.\nIpak, ove godine premijer izjavljuje da će radovi početi do kraja leta, a nedavno potpisanim ugovorom o izgradnji “Beograda na vodi”, kako se navodi u podacima dostavljenim medijima, predviđeno je da projekat traje maksimalno 30 godina, a da polovina projekta mora biti završena u prvih 20 godina. Premijer Srbije koji nije prisustvovao potpisivanju ugovora kaže da se rok od četiri godine odnosio na prvu fazu projekta.\nBudući da je nakon samo godinu dana rok za završetak projekta “Beograd na vodi” višestruko pomeren, premijera Vučića ocenjujemo nedoslednim.\nAleksandar Vučić Beograd na vodi premijer


Streljaštvo: Bobani Veličković izmaklo finale | Radio Magnum 103 MHz\nHome / Bor / Streljaštvo: Bobani Veličković izmaklo finale\nStreljaštvo: Bobani Veličković izmaklo finale\nNa trodnevnom internacionalnom turniru u Minhenu, glavnom gradu pokrajine Bavarske, srpski strelci u gađanju vazdušnim oružjem (puška i pištolj) imali su poslednju proveru pred prvenstvo Evrope u Mariboru.\nBoranka Bobana Veličković je prvog dana bila na pragu finala, osvojila je deveto mesto i propustila priliku da se u finalu bori za medalju.\nNa ovom „malom svetskom prvenstvu“ nisu učestvovale samo reprezentacije Kine i Južne Koreje.\nU tri dana takmičenja srpski strelci nisu osvojili ni jednu zlatnu medalju. Izborili su se za jednu srebrnu i šest bronzanih medalja. Neki srpski takmičari i takmičarke imali su visoke plasmane, ali nisu izborili finala.


ŠVAJCARSKA LUKAVA IGRA SA UKRAJINOM\n4. juna, 2022 Vesti iz Sveta Napišite komentar\nŠvajcarska je u petak insistirala na zabrani prenosa švajcarskog ratnog materijala Ukrajini preko treće zemlje, u skladu sa svojom doktrinom vojne neutralnosti. Švajcarska je primila zahteve Nemačke i Danske da pošalje ratni materijal Ukrajini, navodi se u saopštenju vlade u Bernu.\nMeđutim, isporuka ratnog materijala u obliku montažnih ili rezervnih delova evropskim kompanijama za naoružanje ostaće moguća, čak i ako je veoma verovatno da će proizvedeni ratni materijal biti poslat u Ukrajinu, odlučio je Savezni savet, prenosi Cnews.\nNemački zahtev se odnosi na oko 12.400 komada municije 35 mm švajcarske proizvodnje za protivavionske tenkove tipa Guepard, kao i tenkove na točkovima Piranha III koje je prvobitno kupila Danska i stacionirani u Nemačkoj od njihovog povlačenja iz upotrebe, navodi se u saopštenju. Zahtev Danske je za 22 tenka Piranha III proizvedena u Švajcarskoj.\nTagovi: noružanje - švajcarska - ukrajina


Dijalog sa Slovacima - Top Novosti\nNaslovna Društvo Dijalog sa Slovacima\nDijalog sa Slovacima\nDruga poseta predstavnika Slovačke Jana Gramata i Mihaila Nemeca Prokuplju, proširila je dijalog o formiranju lokalnog socijalno-ekonomskog saveta.\nPredsednik Opštine Prokuplje Miroljub Paunović i član Opštinskog veća zadužena za privredu Aleksandra Nikolić primili su predstavnike Slovačke i predsednika “Unije privrednika,preduzetnika i zanatlija Topličkog regiona” Zvonka Stoiljkovića sa kojima su razgovarali o aktuelnim privrednim kretanjima u prokupačkoj opštini.\nNa sastanku se govorilo o značaju formiranja lokalnog socijalno-ekonomskog saveta, koji se osniva potpisivanjem sporazuma između predstavnika lokalne vlasti, udruženja privrednika i sindikata.\n– Osim pružanja podrške malim i srednjim preduzećima, od velikog značaja je i borba protiv sive ekonomije, kao i usmeravanje školskih programa i kadrova aktuelnim potrebama u privredi, rekao je Nemec i dodao da je suština osnivanja socijalno-ekonomskih saveta rešavanje problema na lokalnom nivou.\nPrema njegovim rečima osnivanje lokalnog ekonomsko-socijalnih saveta doprineće smanjenju stope nezaposlenosti, stvaranju povoljnijeg privrednog ambijenta, neposrednoj saradnji na nadležnim državnim organima i ministarstvima.\nNakon razgovora sa rukovodstvom lokalne samouprave i predsednikom “Unije privrednika, preduzetnika i zanatlija Topličkog regiona” Zvonkom Stoiljkovićem, Mihail Nemec ponudio je i pomoć u pronalaženju potencijalnih investitora.